Rom Penmi Vawlei (Dal 2) | ibcsandnes\nHome › Knowledge › Rom Penmi Vawlei (Dal 2)\nBlog Articles Knowledge\tPosted on 6th October 2014 • Updated 15th April 2017 —by admin 1841\nRom uktu pawl nih biapi ah an chiahmi hi uknak a si i biaknak hi biapi ah an chia lem lo. An penmi ram paoh daite le remte in um kha an duh bikmi a si i an penmi ram ah daih lo ahcun an kuttang ramṭhen uktu pawl zong an rian an phuah ṭheo hna. Tahchunhnak ah, Pilate (CE 26-36) hoi hna kha an penmi Palestine ram ah hnahnawhnak a chuah ruangah ralrin an pek lengmang. Voikhat hoi hna cu Rom pathian le siangpahrang milem kha Jeruslem lam thluan i a taar ruangah a si i Rom siangpahrang nih fak awk hmanh a si nain ralrinnak an pek lehlam. Cun voikhat cu biakinn ngunkhuai kha tilaaknak kahcham cawhnak i a hman caah a si. (Pilate, The New Compact Bible Dictionary) Cu bantuk Rom ralkap nih ralrin pek cangmi a si caah Bawi Jesuh zong a sual a hmulo nain rammi hnahnawhnak chuah a ttih caah a thahter hna kha a si. Cu ruangah Biakam Thar cauk a tam deuh ahcun Rom uktu ṭhat lonak a um tuk lo i Pathian nih thimmi an si ti tiang a ti. Pathian a bia mi Judah mi tu kha Biakam Thar ah cun Khrihfa hnahnawhtu ral an si deuh.\nAsinain, hi siangpahrang hna lakah hin Khrihfami caah hnahnawhnak chuahtertu siangpahrang ṭhalo an um ṭheo i cu hna cu: Claudius, Nero le “Domitian an si. Rom cattialtu Suetonius nih, Claudius siangpahrang nih chestus timi ruangah CE 49 ah Rom khua in Judahmi a dawi hna” tiah ca a ṭial. Chestus a timi hi Greek holh Christos a si ahcun Judahmi nih Khrih ruangah Rom khua ah hnahnawhnak an chuahpi i cucu Claudius nih thei in a dawi hna i a si lai an ti. Chimduhmi cu Judahmi nih hnahnawhnak an chuahter ruangah a dawi hna hi siangpahrang ṭhatlo ruangah a si lem lo.\nAsinain Nero le Domitian tu hi cu siangpahrang ṭhalo bak an si ko i Nero hoi hna hi cu hruh thawh hmang a si rih an ti. A hruh i a thawh lioah hin khuaruahhar thil hmuhsak ahcun a fim colj an ti. Cucaah Bible thiam cheukhat nih Khrihfa a hrem hnanak hi a ruang bik cu a hruh nih a thawh i cu a hruh thawh lioah cun a ralkap pawl nih fim seh tiin Rom khua an duah i a fim taktak. Asinain khua kha tamtuk a kangh tikah ralkap nih Nero ṭih in khrihfami an puh hna ruangah a si an ti.\nCun Domitian zong hi upat a duh tukmi le aa uah tukmi a si caah amah le amah kha pathian le bawipa aa ti i a rammi aa biak ter hna. Asinain khrihfami nih an biak duh lo tikah khrihfami fak tuk in a hrem hna hi a si lai tiah an zumh. Hi caan lio maw, a hnu deuh vak ah dik Biathlam cauk hi ṭial a si i sahrang ti bak in an ti. Pawlai a thimi a nung ṭhan, tiah Bia. 13 ah cun kan hmuh i cucu Nero hremnak cu a lo cang nain Domitian hi a hung chuak ṭhan a ti duhnak a si.\nHi hna pathum dah ti lo cu Biakam thar chan Rom siangpahrang dang hi cu an ṭha ko i khrihfami caah thawngṭha karhternak ah a ṭhat lio caan te a si. Cun Rom uktu nih hin lam ṭhaṭha an cawh i cu lio i nichuah le nitlak ram vialte a hlattu Apex Romana/Via-Ignatia hoi cu minthang tuk a si. Cu lengah tilam zong ṭha tuk in an ser i tilawng ṭhaṭha an ser hna. Cucaah hi vawlei pi Rom uknak tangah daite in a um itlunkalnak a ṭhat lioah Jesuh vawlei ah misual kham dingin a ṭum i a thawngṭha karhter a si hi minung thluak nih phanh khawh lomi dingthlu lairel Pathian khuakhannak a tlin tuk nak a si.\nRom Penmi Vawlei Dal 1nak\nCabia laknak: Introducing The NT By W. Khen Chum Bik


November 6, 2019 admin Home, International News, News 0\nUSA ram ah putar pakhat kum 79 mi nih cun New York tlanglawng ah Pathian bia a phuan i cu Pathian bia a phuan lio ah cun, nungak pakhat nih a kedeng sang mi in a lu ah a vuak i putar pa hi a lu in thisen a chuak.\nHi putar pa nih hin tlanglawng chung ah cun Bible a put i pathian bia cu a phuang. Cuti Pathian bia a phuan cuahmah lio ah cun nungak pakhat cu a vun ra i putar pa cu “Hi ka chung hi chuak law na caah a tha deuh lai a ti”.\nCu ti a chim pah cun a kedenh sang mi he cun putar pa cu a vuak len. Hi ti a vuak len caah hin putar pa cu a lu in thisen a chuak tam ngai. A pawng i a ummi pawl nih an zaangfak tuk i 911 an chawnh piak.\nPalik an vun phanh cun putar pa cu New York University Hospital ah an chiah cawlh, cun a vua tu nu cu palik pawl nih tlaih ding in an kawl cawlh.\nHngakchia 12 Cawmnak Ding Ah Thil A Zuar Mi Putar Pa


Breaking News: Halkha Hausang Va Ah Mithi Ruak An Char – Chin 11 News\nBreaking News: Halkha Hausang Va Ah Mithi Ruak An Char\nA poi taktak si. Hakha khuapi chung Khuahlun le ah a um mi Hausang tiva rek te ah tunai te ah khan mithi ruak pakhat cu an char. Hi a thi mi hi a min le a umnak theih le hngalh a si rih lo. Hakha khuahlun mino nih a ruak tawlrel ding I tuanvo an lak lai tiah The Hakha Post live an thlah nak ah cun an chim ning a si.\nMithi ruak an hmuh nak hi Hausang va a hlan Hakha khuahlun HKBC biakinn a rawk mi thlang, Haithlan lei kal nak ah khan a si an hmuh hi a si. Ruak an hmuh hi 10/9/2020 zanlei suimilam 2: 00 tluk ah khan pu Nel Thang nih a hmuh mi a si tiah an The Hakha Post Live ah cun an chim ning a si.\nCun ruak an hmuh mi hi a rimchia pah ngai cang mi zong a si caah a thihnak hi a rak sau pah cang lai tiah zong zumh a si. Cun ruak an char mi hi ‘pa’ a si I kum 32 hrawng a si theo lai tiah zong an ruahdamh ning a si.\nCun a ruak hi Hakha khuahlun thlanmual ah an vui lai tiah an chim. Zeitin dah a thih ning a si ti le a min, a khua le a umnak cu hi thawngpang kan rak tial tiang ah hin cun zeihmanh thawngtheih mi le biafiang a um rih lo.\nNote: Hi thawngpang hi The Hakha Post nih Live an thlahmi cherhchan in kan rak tial mi a si.


Cincia Mi Hmanh A Buaipi Kho Lo Mi NLD Cozah Nih Bingkung cinthan Ding Cu Khuaruahhar Ko – Chin World News Evening\nDecember 25, 2019 Salai Van World News\n2019 Christmas le NLD Cozah Heroin Bing Cinnak: Bingkung phun khat asi mi Sehchauk asi. Ramdang Phaisa Tampi Hmuhnak le Sii-ai caah Cin ding asi lai. Tuluk nih kawlram ah Eka 500,000 a cin cang. Vietnam Sipuazi tama hna zong nih USD 200 millioins in Cin an duh ve. Athei, apar, amu le ahnah kha Drugs (Heroin) timi Bing tha tak tak mi ah serchuak khawh asi. Upadi in Bing ah serchuak lo ding in kan kham lai an ti. Tuluk ram nih hin 60% Sehchauk hi a cin mi asi.\nRuahlen awk: Cozah rian tuan hna le Vuanci hna Eihmur nak a khamh kho lo mi, Tender le cozah tangka ningcang tein hman athiam rih lo mi, Upadi le laws nih buan aco lomi, Hmunhma kip ah firkhut nak le thahnawn lawng tein a khat mi ram, Rule of Law a um bak lo mi ram, Upadi cung ah Uktu le hruaitu pawl um nak ram, mipi sifak tuk nak ram ah, Upadi ning in bingcin le Upadi in khamh timi hi a nep te lai lo.\nTuluk le India ramri hrawngah cin cia mi hmanh aabuai pi tuk lio ah Bingkung cinthan ding cu khuaruah har asi ko.Bingkung cin nak in maw Singapore lonh cu an i timh tak tak hnga mu? Thatlonak vialte i a hram le a kungpi asimi Bingkung cin cu Setan kung kan cin ti asi ko. Lai Zureu hmanh a buaipi mi ram ah Bing kung cin cu ruah ahhin tuksapur asi ko.\nTin Sui nih Chinmi cu Fangvoi cing uh law, ZU chuan uh an kan ti. NLD cozah nih Bingkung an kan cin ter hoi lai. Krifa ziaza asi lo mi khuapi le mino hrawk tu ral an ra lio. Vawlei ah remnak le dainak um ko seh ti kha a lettalam in vawlei ah buaibai nak le tthatlonak vialte tlung ko seh tbk asi cang ko. Saya Rung Kaw


Salen Khua Solar Mei Caah Tangka Thawhtermi Atu Tiang Mei An Hmu Rih Lo - THE CHINLAND POST\nSalen Khua Solar Mei Caah Tangka Thawhtermi Atu Tiang Mei An Hmu Rih Lo\nSalai CungCung|2019 May 29| Thantlang peng Salen khua thal chung Solar mei bunhnak caah company pakhat nih January thla thawk in tangka an thawhter hna i May 29 tiang zei thawngpang hmanh an thei ti lo tiah kan theih.\n“Hi Solar mei bunhpiak ding ah company pakhat nih khuabawi pa sin ah an chimh i khuabawi pa nih kan khua mi cu thawng thanhnak a tuah hnu ah Inn dong 60 hrawng nih Solar mei caah tangka cu khuabawi pa sin ah an pek. Solar mei hi a man phunphun in a um, Singkhat le cheu man hi 70 tibantuk in Solar man cu a cheu bantuk in a kan thawh ter i mei bunh dih hnu ah a taang mi cu pek than ding a si. Hi Solar mei cu zaan ah a ceu i chun ah a mah tein a mit mi phun khi a si. Hi bantuk in Solar mei kan duh cu Thal chung ah hin a si, tu cu fur zong a vun tla pah cang. Tu ni tiang zei thawngpang hmanh kan thei rih lo” tiah Salen khuami pakhat nih The Chinland Post ah a chim.\n“Tu ni tiang Solar mei cu kan hmuh rih lo caah khuabawi sin kan va kal i fur zong a tlak cang lai, Solar zong ka hmuh rih lo caah kan tangka thawhmi kan khirh than u tiin kan va chimh hna tikah khuabawi pa nih tangka cu company sin ah ka ap dih cang a ti caah awlokchong in kan um ko. Hramthawk hrawng ah cun khuabawi pa sin kan kal tikah a rauh hlan ah an i pek ko hna lai a kan ti peng i tu ni tiang a kan pe rih lo” a chim chap.\n“Company min hi ka thei lo, Celet zung lei in an tawlrel mi a si. Tu ni tiang a kan bunhpiak rih lo. Tangka cu a cheu bang ka thawh dih cang, a cheu kan thawh i a kan bunhpiak dih hnu ah a taang mi cu thawh than te ding khi a si. Asinain tu hi thla nga hrawng a rau cang, tu tiang a kan bunhpiak rih lo. An mah lei zong in zeihmanh pehtlaihnak a kan tuah lo. Celet zung ah voihnih tiang ka kal nain kanmah lei in zeihmanh a ruah awk kan thei lo, lungsau tein hngak ko u, an i tuahpiak te ko hna a kan ti. Solar caah tangka a thawhmi inn 70 hrawng kan si. Kan mah nih kan duh mi thaal chung ah hin a si nain tu cu June thla a vun si cang lai. Ka dang khuate zong an bunhpiak cang maw bunh rih lo ka thei rih lo, tu hi meeting ah va kai ka tim pah cang. Hi solar mei caah hin tangka thawh cu a zapi tein kan thawh khawh lo caah a cheu lawng nih kan thawh i inn dong 70 thawhmi chung in Sing 26 company sin ah kan ap cang” tiah Salen khuabawi Pu Mang Peng nih The Chinland Post ah a chim.\nTubantuk in Solar mei cu Thantlang peng Vambai zong ah an bunhpiak cang hna i tu hi Salen khua ah bunh piak rih ding in timh tuahnak an ngeih hi a si. Thantlang peng Salen khua hi Inn dong 170 hrawng an si tiah kan theih.\nPrevious Thantlang Mei Zung Le Meithahnak Zung Nih Ralrinnak Nawlchuah Mi A Zul Lomi Fakpi In Dan A Tat Cang Hna Lai\nNext Kaladan Hlei Donh 68% Aa Lim; Thir Mei Kanghmi Hnon In A Thar An Hman Lai


Thantlang sii-inn quarantine a chuah thaizing ah a thi mi Pi Biak Sung siibawipi Dr. Tun Pwar nih a thlop duh lo tiin chungkhar an lung a fak – Chintanbo\nDecember 16, 2020 admin THAWNGPANG 0\nPi Khual Dim nih a chim ning ah cun, “Quarantine a luhka ah a thi le a zun an check mi lawng a si. Sibawipi Dr. Tun Pwar nih a zoh lo. Quarantine a chuah lai zan thum chung lebang cu a it kho lo. Lian Lian pa sin kan phanh pi a thih ah Lian Lian pa zong nih ‘A thi baan in pei nan van ratpi cu’ a ka ti,” tiah a chimchap. Hi kong ah Thantlang Sii-inn siibawipi Dr. Tun Pwar The Hakha Times nih a hal i a lehnak ah “Amah hi Thantlang sii-inn ah hin i thlop ding in a ra mi zong a si lo. Ramdangmi an si i, voi hnih tiang kan cah hna. Nan rat lo ahcun taza kan in cuai hna lai tiah kan ti hnu ah an ra i quarantine ah kan chiah mi hna an si. Sii thlop ah a ra lo i thlop awk an tha lo,” tiah The Hakha Times ah a chim.\nChungkhar lei in Pi Khual Dim nih “Ramdang in mizaw zual lampi hmanh ah thi in a luak mi kha ni 14 chung quarantine ah thlopbul lo in an chiah i quarantine chuah a za ti in an chuah mi hi cu, kan lung a faktuk. Dr. Tun Pwar hi kanmah chung lawng si lo in Lai miphun an kan neek hrimhrim bia a si. A rian cung ah a mawhbak. Ngaihthiam a kan hal lo ahcun taza ka cuai hrimhrim lai,” tiah The Hakha Times ah a chim. Pi Biak Sung ruak hi Mizoram an khua Thekte ah an tlunpi i December 15 zan ah Zaangtlang khua in Tio tan in an khua leiah Zaangtlang khuami nih an kalpi. The Hakha Times\nCovid-19 bawmhnak deal kan tuah khawh hlan lo Christmas zong kan khar lai lo tiah tuchun ah a chim\nJoe Biden hi Laimi caah a tha cem mi asi ko


CNF nih an duh lo bikmi a si lai : Thisen a luan ding an duh lo caah an ihnak khan tiang hramhram in ralkap an lut an hmuh ko – Onlinenungak\nCNF nih an duh lo bikmi a si lai : Thisen a luan ding an duh lo caah an ihnak khan tiang hramhram in ralkap an lut an hmuh ko\nCamp Victoria ah ralkap an luh ding khi CNF nih an duh lo bikmi a si lai, nain ralkap order cu nunnak thap lawng ah al khawh a si, hmurka sawh2 in al khawh a si lo. Thisen a luan ding an duh lo caah an ihnak khan tiang hramhram in ralkap an lut an hmuh ko nain an thin an i sum. An lungthin ah cun an celh ve lai lo dakaw, nain ralkap thazaang an i thlau tuk cu ta. Nunnak pek a phu maw timi tuaktan hmasa pei a hau cu. Salai Lungthli Tum\nthawngpaang dang reelchap .>>>>>.\nMyanmar Fefugee Pawl Mizoram An Luh India Nih A Cohlan\nRalkap nih tlaihkhih timh hnahnawh ruangah Myanmar ram, Hi lio caan ahhin Mizoram ah Myanmar Police a zaam mi le mipi a rak lut an um thluangthluan in a lang. Mizoram Chief Ministers Pu Zoramthanga nih cun Myanmar mi ralzam mizoram mipi hna nih kan rak in cohlan hna tiah Assembly Sessiona ah a chim hnu ah a mah zong nih International Journalit hna sin zongah a chim. Yangon le Mandalay mipi hna zong nih Pu Zoramthanga cungah an i lawm i Placard ah a hmanthlak zong an tar mi zong hmuh awk a um.\nHi lio ahhin India ramuk tu nih cun Myanmar rammi Refugee luh a sianh lo mi zong kha hmuh awk a rak um. A tu ni March 10.3.2021 ah Mizoram CM nihcun India hruaitu hna cu he tiah a nawl pat hna i Union Home Minister Amit Shah nihcun Mizoram CM Pu Zoramthanga a rak chawnh i, Myanmar rammi Refugee hna cu Mizoram ah luh ter ding le luh ter dingin a chimh. Crd: CP


1Peter 1 (1 Peter 1)\nPeter Cakuat Pakhatnak hi Asia Minor ram chaklei kam i a ummi khrihfa hna, “Pathian thimmi miphun” tiah timi hna sin i kuatmi a si. Hi cakuat nih aa tinh bikmi cu an zumhnak ruangah hremnak le harnak a ingmi hna lungṭhawnnak peknak ding caah Jesuh Khrih a thihnak le a thawhṭhannak le a rat ṭhan lainak kong hngalhter ṭhan a herh kha a si i cu bantuk ruahnak ngei bu cun annih nih harnak an inmi kha in i cu harnak an inmi cu an zumhnak hneksaknak caah a si ti kha hngalh i “Jesuh a langh Ni” ah laksawng an hmuh lainak kong ah ruahchannak a herhnak kong chimh kha a si.\nHi bantuk harnak chungah hin Khrih a zulmi nih cun Khrih ta a simi minung bantukin nun a herhnak zong kha a chimh hna.\nPathian khamhnak hngalhter ṭhannak 1.3-12\nNun thiang forhnak 1.13—2.10\nHarnak caan ah Khrihfa ziaza 2.11—4.19\nKhrihfa toidor ziaza le rian 5.1-11\n1Jesuh Khrih lamkaltu a simi Peter nih, Pontas, Galatia, Kappadosia, Asia le Bithinia peng i ralzam bangin aa ṭhekmi, Pathian thimmi hna, nan sinah ca kan kuat hna. 2Jesuh Khrih kha a nawl ngaih awk le a thi in nannih cu tlengh awkah Pathian kan Pa tinhning in thim nan si i a Thlarau nih miphun thiang ah an ser hna.\nVel le daihnak cu tling khitkhet in nan ta si ko seh.\n3Kan Bawipa Jesuh Khrih i a Pathian le a Pa cu lawm ko u sih. Zeicahtiah a zaangfahnak a nganmi ruangah kannih cu Jesuh Khrih thihnak in a thawhternak khan, nunnak thar a kan pek. Cucaah kannih cu zumhnak nung in kan khat i 4Pathian nih a mi hna caah a chiahmi thluachuah vanluhnak tampi cu co awkah kan i ruahchan. Cu thluachuahnak cu a thu a man kho lomi le a ziam kho lomi an si i Pathian nih vancung ah khin an chiahpiak hna. 5Cu an chiahpiak hna cu Pathian kha nan zumh caah le khamhnak a phak hlantiang amah ṭhawnnak nih an huhphenh hna caah a si — cu a ra dingmi khamhnak cu atu zongah hin timhcia a si ko cang i caan dongh tikah phuan a si te lai. 6Hi ruangah hin nan lung i lawm ko u, hneksaknak tampi nan in ruangah hin atu ahcun nan ngaih chia hmanh seh law i lawm ko u. 7Hneksaknak nan inmi cu nan zumhnak kha a tak maw tak lo ti hngalhnak caah a si lai. Hrawh khawh a simi thil cu, sui hmanh hi hneksak a hau, cucaah sui nakin let tam piin a sung deuhmi nan zumhnak cu, hneksaknak kha chuak lakin a in khawh nakhnga, hneksak a hau ve. Cun Jesuh Khrih a langh Ni ah cun thangṭhatnak le upatnak le sunparnak kha nan hmuh lai. 8Jesuh cu nan hmu naloin nan dawt, cun nan hmu ṭhiamṭhiam lo nain amah cu nan zumh. 9Cucaah nan zumhnak nih aa tinhmi nan thlarau khamhnak cu nan hmuh caah, holh in chim khawh lomi lawmhnak, a nganmi le a sunglawimi lawmhnak kha nan ngei.\n10Hi khamhnak kong hi profet hna nih an ruah an khahmi le an kawlmi a rak si; Pathian nih pek an duhmi hna laksawng kong hi an rak chim chungmi kha a si. 11Zeitik ah dah cu caan cu a si lai ti le zeitindah cu caan cu a rat lai ti kha kawl an rak i zuam i atu caan hi an chungah a ummi Khrih Thlarau nih a rak sawhmi caan cu a si. Thlarau nih cun Khrih nih a in laimi temhinnak le temhnak a in ruangah a hmuh laimi sunparnak kha a rak chimchung cang. 12Pathian nih hi profet hna cu, an rianṭuanmi kha anmah ca ṭhathnemnak caah si loin, nanmah ca ṭhathnemnak caah a si ti kha a chimh hna. Vancung in a rung ṭummi Thiang Thlarau ṭhawnnak thawngin, Thawngṭha chimtu lamkaltu pawl nih an in chimhmi hna cu, hi profet hna nih hin an rak chim cangmi a si. Hi thil hi vancungmi hmanh nih hngalh an rak duhmi a si.\nNunnak Thiang In Nung U\n13Cucaah nan lung in rianṭuan awkah timhcia tein um u. Ralring tein um u law, Jesuh Khrih a langh tikah nan hmuh laimi velngeihnak laksawng cungah khan nan i ruahchannak cu bunh ko u. 14Pathian nawl kha ngai u, nan rak hruh lio i nan rak ngeihmi duhnak nih khan nan ziaza cu in uk ti hna hlah seh. 15Nannih an kotu hna Pathian cu a thian bantukin nannih zong thiang ve u. 16Cathiang nih, “Keimah ka thian caah nannih zong nan thian ve awk a si,” a ti. *1:16: Lev 11:44-45; 19:2\n17Pathian sin i thla nan cam tikah, amah cu kan Pa tiah nan kawh; amah nih cun mi vialte kha an tuahning cio ah duhdanh zeihmanh um loin bia a ceih hna. Cu Pathian cu a sin i thla nan cam tikah, kan Pa, tiin nan kawh ṭung ahcun, hi vawleicung nan nun lioah hin amah upat bu tein nan um awk a si. 18Nan pupa nih an in rohmi hna santlailo phunglam hna chungin an luattertu hna cu zeidah a si kha nan hngalh, a rawk khomi thil sui le ngun bantuk si loin 19nanmah luatnak man cu a sungmi thi, dotlak lonak zeihmanh a ngei lomi tuufa thi bantuk, Khrih thi kha a si. 20Amah cu Pathian nih vawlei a ser hlan khan a thim cang i nanmah caah hi ni hmanung bik hna caan ah hin a hun langhter.\n21Amah thawngin Pathian cu nan zumh i Pathian nih cun thihnak in a thawhter i sunparnak a pek; cucaah nan zumhnak le ruahchannak cu Pathian cungah aa bunhmi an si.\n22Biatak nih an fialmi hna nan zulhnak thawngin nanmah cu nan i thianh cang i zumhnak ah nan unau a simi hna cungah khan dawtnak taktak nan ngeih caah, pakhat le pakhat i daw tuah u. 23Pathian bia, a nungmi le zungzal in a hmunmi thawngin, hrintharmi nan si cang, thih a thiammi nu le pa fa si loin thih a thiam lomi pa fa nan si cang. 24Cathiang nih a ti bangin,\n“Mi vialte cu ram bantuk an si,\nAn sunparnak vialte cu\nramlak pangpar bantuk a si;\nRam cu a thi i pangpar cu a ṭil, *1:24-25: Isa 40:6-8\n25Sihmanhsehlaw Bawipa bia cu\nzungzal in a hmun.”\nThawngṭha nih an chimhmi hna\nbia cu hi bia hi a si.


Sui Chin Hi Nu Men Lo Bak A Rak Si Ko, Pakistan Ah Voikhat Te Zong Mission Riantuan Duhmi Nan Um Sual Ah Tiah Ca A Va Tial – Lai Lungrawn Post\nOctober 21, 2020 October 21, 2020 admin World News\nI cua zong si loin, Pakistan ah vuikhat Te zong mission riantuan duhmi nan um sual ah tiah ka vun tial. Amin cu Aqib John asi. An chungkhar in Pakistan an um lio ah anu nih Muslim nih an uar ngaimi Mohamed a cuannak catlap a tlekmi cu hnawmpawn he mei in a khangh an hmuh ruangah an innlo vialte mei in an khangh piak dih hna. Anmah zong an hliam hna. Anau pa Cu vuaknak le mei hma fakpi in a tuar ruangah Thailand ah Krihfa cheu khat hna bawmhnak in an vun zamter hna hnu ah Thailand ah sizung ah a thi.\nUNHCR an va panh nain Obama Chan kha asi caah UNHCR zong nih an rak cohlang hna lo. An chungkhar le Anmah he hremmi a zammi hna zong thong hna an tla hrulh lengmang. Aqib zong thong ah a lut. Cu hnu ah a Nu zong fakpi in a zaw I vansang an au. Phaisa zong zei mawzat Te cu ka hei kuat hna. An caah Thailand cu a hartuk caah Aqib cu a si khawh ning poh in Ramdang ah kal in a chungkhar caah himnak Kawl a zuam.\nAsi nain an caah Thla ka cam fate Pakistan ah kir seh ti hi a lang tawn i Aqib Bawipa nih Pakistan ah kir seh ti an duh in ka theih. Ramdang kal cu zuam ko asi nain Bawipa nih an duh piakmi asi lo ahcun na kal kho lai lo, Pakistan ah na kir te ko lai. Thlatu cam law Bawipa nih zeitindah an hruai timi hmia tu zoh ko muh ka ti.\nThailand a um chungah an chungkhar in Thla an cam tawn. Niruk 7 rawl ulh zong in Thla an cam. England ah kalnak a hung nain Thailand ah an tleih i , thongah an khumh than hnu ah Pakistan ah an kuat. Pakistan ah Thong a va tla than. A chuah hnu ah Pakistan ruahsur le ti Lian Tukum ah a cangmi ah khan Bawipa nih mission riantuannak a thok piak. Ti Lian nih hliammi hrawhmi hna zohkhenh le covid19 nih a vun denchap rihmi hna caah si bawi hei I bawm in si ai le thlawp nak Te zong a Khan piak hna.\nKrih thawngtha nih a phak lomi hna sinah Bible phawt zong Tuan a thok. Nu zong conference an tuahpi hna. Harnak an ton hramthok Thailand an phak ka tein a chawn lengmang mi kan si. An innlo khangh piakmi le hrawhmi zong News ah hmuh khawh asi rih ko. Zum maw zum lo ti awk in an harsat nak le ngeihchiat lio can tein in-line in kan I peh theihnak le thlacamnak cu Bawipa nih arak timhmi si ko rua. Atu cu thlacamnak in arak langh tawn Te bang khan Pakistan tu ah Bawipa nih a kirter i a rian a thok ter cang.\nVuikhat Te zong asi ah a sinah mission riantuan khawh asi. Tuannak hmun le lo hma zong asi tiah ka fiang ko. Vuikhat Te zong Bible phawt Ding cawknak si seh an clinic Mizaw le covid19 ca siseh Na pek Duh ve ahcun contact khawh ka si. A fb kan pek hna lai I Amah hei Chonh khawh asi. Credit: Sui Chin


Mipi Kilveng Tu Ralka (PDF) le Kawl Ralhrang Kahdoh Nak Ah Minung 27 Nunnak Aliam\nMain Editor July 1, 2021 Leave a Comment on Mipi Kilveng Tu Ralka (PDF) le Kawl Ralhrang Kahdoh Nak Ah Minung 27 Nunnak Aliam\nSagaing ramthen Yinmapin District Kani myone mipi kilveng tu ralkap PDF le ralhrang pawl karlak ah voi 30 hrawng kah dohnak achuak i mipi kilveng tu ralkap lei in minung 27 nih ram caah nunnak an pek cang tiah nihin July 1 ah thawngthanh nak ca an chuah.\nKani mipi kilveng tu ralkap PDF nih cun “atu tan ram buainak ah hin kawl ralhrang pawl cu April thla thokin Kani myone ah an rak luh.\nApril 4 le June 6 ah kawl ralhrang pawl cu Kani khuapi I sang 3 le khua 51 ah an lut i sui, tangka, bike le thilri dangdang le inn zuat tilva tiang an fir dih pin ah mipi nih an chiah tak mi thilri vialte cu an rak hrawh piak dih hna. Cu lawng cu si loin aum sawh sawh ko mi minung 42 cu kut an thlak hna i an hrem hna I cun 39 hi an tlaih hna cun minung 4 hi cu an hrem hna nak ah an rak thi.\nHi ruangah hin Kani myone chungin mipi thawng 50 hrawng cu khua an chuahtak i ramlak ah an zam hna ramlak I an va zam nak hmun ah hin kum 9 asi mi pa pakhat cu raifanh zawt nak in athi.\nKawl rahrang pawl cu Democracy uknak a duhtu phu dang he ttan tti in kan nheihchun hriamnam in kan him nak dingah kan doh ve hna. Kani myone Chungah kawl ralhrang he hin voi 30 hrawng kan I kap. Hi kahdoh nak ah hin kanmah mipi kilveng tu ralkap PDF lei in minung 27 cu ram le miphun can an nunak an pek. A Tu ah kahdoh nak cu fak deuh chinchin in hramthok a si cang i, mipi lei zong nih ei le din siseh, cun thilri dang aherhbau mi vialte cu tawlrel cia in le kan nun nak a himnak caah dornak le thuhnak tibantuk pawl cu niat cia dingah kan in theihter duh hna.\nKhua kip le pengkip ah thawngthanh tu kan chiah dih hna i, ralhrang an si ah, ralhrang phu he riantuan tti Pyu Saw Htee pawl le dalan pawl cawlcangh ning pawl cu kan palai pawl sinah chim khawh lengmang singin kan in sawm duh fon hna. Cun Mipi kilveng tu PDF lei nih an himnak caah an rak in panh hna a si ahcun him tein rak nan rak chiah hna nak lai zong ka in sawm hna.\nCun a puak kho ding mi thil bantuk lunghrinh mi nan hmuh a si ah cun, PDF sin ah theih ter khawh kan zuam uh, ralhrang uknak cu kan si khawh tawk cio in doh ding ah I tel ding in kan in sawm rih ko hna,” tiah an ti. Credit; Kani People Defense Force\nBreaking News; July Ni 1 Hniarlawn Ah Ani Kap →\n← Breaking News; Falam Kahdohnak Afak Chin Kho Mipi Ralrin An Pek


Australia um Pu Tum Hrang chungkhar nih CNA caah $10,000 bak an pek | The Chin Express\nAustralia um Pu Tum Hrang chungkhar nih CNA caah $10,000 bak an pek\nAustralia khuasa Pu Tum Hrang le Pi Biak Thluai chungkhar nih kan Chin Miphun Ralkap (CNA) caah $10,000 (thonghra) an pek.\nAustralia Laimi dirhmun in chungkhar 1 nih $10,000 pek hi a fawi lo taktakmi asi.\n“Atu lio kan ram boruak a chiat tuk caah thil pakhatkhat cang sual sehlaw kan miphun himnak le runvennak caah….” tiin kan ralkap caah $10,000 bak an pek hi si.\nRam le miphun dawtu Pi Biak Thluai le Pu Tum Hrang\nRam le miphun caah a ngeihmi paoh a siangmi Thantlang peng, Zophei tlang, Khuabung chungkhar hi Melbourne khuapi nitlaklei sangah a ummi an si. Pathian nih fanu 3 le fapa 2 rosung a pek hna. An fale zong an i dawh tuk hna.\nCDM le kan ralkap caah zaanghleicawi zungzalmi Olivia Nu Cinzah nih, “$10,000 cu kan ralkap caah tiin keimah sinah an pek cang,” tiah a chim.\nPi Biak Thluai cu ‘Chinchin nu’ tiah upatnak in an auhmi si i Australia ram ah sianginn kai a duhmi Kawlram um kan fanaule 300 leng Student Visa in Australia a phakter tu hna, Chinmi nih bochanmi asi.\nOlivia Nu Cinzah nih, “Zeitluk in dah miphun a dawt timi cu mithmuh kuttongh bak asi. Australia Laimi dihlak ah amah lawng kan ralkap caah $10,000 a thawh mi si rih. Kan miphun caah bochan tlak le zohchunh tlak taktak mi chungkhar an si,” tiah lunglawmhnak bia a chim.\nAaron bantuk Tlangval Thomas Hlawnceu\nRal teinak caah Moses kut a thlirpiaktu Aaron lungput a ngeimi tlangval Thomas Hlawnceu nih kan Chin Miphun Ralkap (CNA/F) caah $1,000 bak a pek ve.\nA mit hrimhrim in a hmuh ruangah a zumtu tlangval Thomas cu Thantlang peng, Zophei tlang, Leitak khuami asi. Australia ah Tint.a.Car dawr ngeimi asi.\nDothlennak pasal/nusal ṭha siangngakchia\nKawlram in Australia ah sianginn kaimi kan naule pawl zong nih an ngeih lo chin $400 an pek.\nRamdangmi caah cun Australia ah sianginn kai hi tangka a dih tuk i siangngakchia pawl hi tangka an rocar taktak. Sianginn kai lo caan ah rethei tukin part-time rian an ṭuan chih.\nMah tluk dirhmun in an ngeih lo chin $400 an pekmi nih, atu bantuk dothlen lio caan ah online ah aukhuan le soisel nih thil ṭha a chuahpi lo an i fiang tuk ti a langhter. Lunghno lei asi, lawmh um tuk hringhran.\nNaite zongah CDM caah $4,200 (ting 40) an pek cang.\nUpat bochan awktlak Australia Chinmi\nCDM caah tangka tampi a hlumi Azing Chuntei\nAustralia Chinmi nih hin kan ralkap ca lawng si loin ralkap dotu mipi (CDM tuahtu) pawl ca zongah dollar ting 2 (Kawlram ting thong 2) hrawng an hlut cang.\nChin Christian Council in Australia (CCCA) chungtel khrihfabu pawl nih $93,000 (Kawlram ting thong 1) CDM caah an kuat cang. Mah hi hmet law rel khawh asi.\nMelbourne khuapi nitlaklei sang um khrihfabu 12 komh Western Melbourne Chin Christian Fellowship (WMCCF) zong nih CDM caah $30,000 (Kawlram ting 300) an hlut. Mah hi hmet law rel khawh asi.\nCCCA mino nih Gofundme ah CDM ca bawmh halnak an tuah i $30,000 deng an hmuh cang. $50,000 (Kawlram ting 500) an i tinh. Mah hi hmet law na ti khawh tawk pek ve khawh asi.\nSouth Australia Mino, Azing Chuntei, Ceu Lian Thang, tbk pumpak zong nih ting tampi an hlut.\nHmasa thawngpangDr Sasa: ASEAN meeting ah lainawng pa Min Aung Hlaing nan sawmmi hi kan ram caah santlai lo\nHnu thawngpangAustralia: Brisbane um Chinmi tlawmte nih CNA caah $40,000 deng (ting 400) bak an pek


Aung Myint Thang bia lehnak – Chin World News Evening\nAung Myint Thang bia lehnak\nJuly 16, 2019 Salai Van Chin News\n1. KJV ah unknown (theihlo) ti biafang aum i cu biafang cu Greek ah aum lo caah (a sirsawt) in a ṭial a ti. KJV Bible hi (a sir sawt )in ṭial mi a tam ngaingai i, a um lo mi lawng te maw asi hnga. Gal 2:7 thawngṭha (gospel) ti hmanh khi a (sir sawt )in aa ṭial i aum lo mi asi hnga.\n2. Didididadatata anti tiah a ṭial. A mawh lo Bible zoh charh-chan in chim lo in, Laimi an holh mi zoh charhchan in a chim caah asi.\n3. Greek Bible ah glossa ti asi i, HOLH,HOLH DANG tiah a ṭial. Holh dang a ti ko mi kha Miphun dang HOLH ah chuah diam. holh dang hiMiphun dang holh ti asi lo.\n4. 1Korin hnu ṭial mi, Biaphuan tiangah HOLHDANG bia a lang ti lo a ti. A langh lawngah maw a kan hman lai. Thiangthlarau laaksawng pei asi cu. Pasor hi teh Mathai in Biathlam tiangah a ṭuan mi an um bal maw? Eph 4:11 nak zawn te ah voikhat te lawng a lang kha zeitin asi kun lai.\n5. Mark 16:15-17 nak i, Holh thar ti mi khi, lihchim mi nih bia-hman a chim kha HOLH THAR asi i zumtu vialte nih coding in a tial. Mk 16:17-18 tiangah thil pali a langhter i, (1. )Khuachia an ṭhawl lai (2. )holh thar an holh lai (3) Sivai a din hmanh ah harnak a pee hna lai lo (4) Mizaw an damh lai. a dang cu um rih seh, mizaw cungah kuat chuan in na damh kho dih hna maw? na damh kawh lo ah cun Hrinthan na si lo bia asi maw? A thar mi hi aum cia mi asi maw?\nCredit: Super Chrry\nKhah Laimi Nih Kan Suanh In Kan Ttih Ngaimi June Thla Kong Hi Van Rel Ve Hmanh\nHolh Theihlo Cu A Um Bakmi A Si-No Mang


R.I.P : Iphone 8 Ruangah A Thi, Phone I Ralring Hna U Sih – Onlinenungak\nR.I.P : Iphone 8 Ruangah A Thi, Phone I Ralring Hna U Sih\nIphone 8 Ruangah A Thi, Phone I Ralring Hna U Sih\nIphone ruangah a thihning a hawinu nih a chim ningah cun:- Vawlei cung thil sining zoh lengmang tikah Fimnak a san bantukin mino le upa telh in phone ruangah nunnak liam le ai rawkmi kan tam chin lengmang cang. Tutan i Russian nungak Iphone Iphone Iphon8 ruangah a nunnak a liammi nu zoh tikah phone a duh tuk ruangah a si ti khawh si.\nRussian Nungak muidawh Olesya Semenova Iphone ruangah a thih ning cang a hawinu nih a chimmi cu, Olesya hi Thilpuan zuarnak ah riantuanmi si ti. Inn ah a thihnak hi cu a si, a thihning cu, tak kholhnak kuangah tiah ai ciah, it i cu a ihnak ti kuang tlangah Iphone cu a tun i a chiah.\nElectric mei in phone a tunnmi ai kholhnak tlangah a chiahmi cu a cawlnak ah ai kholhnak ti chungah a tla, cu tikah Meitha,electric nih cun a tlaih i a thi tiah a hawinu a hmutu nih cun a chim. Ka va hmuh i ka hlauh hi cu a con dih cang i zei a thei tilo tiah a chim.\nCucaah Laimi zong phone kan tonghtham tikah fim khur a herh, ti le Electric mei cu ai tlai i thihnak a chuak, tak kholh lio hrim ah tak kholhnak ah phone i ken i Mei-battery tun loding hrim a hau. Phone ruangah vawlei cungah a thimi minung rel cawklo an si cang caah, phone ruangah Laimi chungin mithi kan umnak hngalo i ralring hna u sih. The Thantlang Post Network


Naite I WPC Ah Khan Van Hlei Sung Nih Hla A Sak Lio Tlangval Pawl Cu An Cawlcangh Cu Zoh An Dawh Ve Taktak – Video – FIAKFAIROCK\nNaite i Indianapolis ah World Paih Championship an tuah lio i, Hlasak thiam Van Hlei Sung nih hla a sak nak hi van ngai ta hmanh hna usih, a thiam bak hih, tlangval pawl a sak ter ve hna i an i nuamh khawh ning cu, a mei sei ko.\nAn hlasak nak Video hi hmuh an nuam kho taktak rak zoh ve hna hmanh uh a tanglei ah kan van thil chih ko hih.\nThawngpang dang relhcap >>>>>>>>>>\nIran Ram Chung Buainak Ah Mithi An Tamtuk Cang Caah Amnesty International An Buaituk Cang\nIran oil (Zinan) man 50% in a sangtuk cang caah mipi lei lung awi lo mi hna nih cun,zarh thum chung an lung awilonak an lanhter cang caah Iran cozah nih cun meithal in akah hna i,civil minung tamtuk nih nunnak an hloh cang ti si. Hi thil konglam ah hin Iran cozah nih cun,Vawleicung theih in thup a timh len nain,Amnesty international lei in kan theihkhawh mi hna ah cun, 208 an tling cang tiah theih a si.\nUnited Kingdon-based rights group nih cun, mithi zat hna hi, kan theihkhawh minakin an tam rih lai tiin an chim ve cang . a si nain a zat hi fiang tein kan theikho dih hna lo an ti i, Shahriar city Tehran Province ah a tu zarh chungah khan minung 12 an thi tthan cang tiah an chim mi cu a s. hi a ti mi hna hi, ralkap nih meithal in an kah hna caah a thi mi an si dih tiin an chim .\nRaha Bahreini, Amnesty nih cun, sualnak a ngeilo mi nunau hna le hngakchia hna zong ani tel tiin a chim i, Iran cozah nih a ram mipi cu, hi bantukin meithal in a kah mi hna hi, UN law (phunghram kalh) a si a tiah a chim i, Iran cozah cu kap ti hna loding in a nawl cang tiah theih a si fawn. mipi lei nih an thil phut mi hi, thil man a sangtuk mi a si caah, hi hi cu cozah leizong nih zoh piak cang hna sehlaw, a ttha tuk ko lai tiin an nawl piak cang hna ti si.\nA si nain Iran cozah leinih cun, zeihmanh a lehnak le channak an pe lo ti si. a thi mi hna lakah hin Protesters te hna zong ani tel len ve tiin a chim i, Iran cozah nih cun, an ram mipi nih an duhnak hlawhtlinpiak nak cun, meithal in kah i, daihter hi a duh mi le a zuam mi asi tiah anruah cang caah, US zong nih Iran cozah cu, mipi an duhnak bantuk in, rian ttuan cang ding in faktuk in a nawl chih ve cang tiah theih a si.\nIran cozah hi a luhlultuk mi an si caah, ramdang lei chimh hrinhnak cu,zeiah an rel lo i, a bik in, US chimh hrinh mi hawi hna cu,zeiah a relpiak lotuk ti si fawn. China le Russia lei nih zeibia hmanh an chim tilo tikah cun, a ram mipi hna cu meithal in a duhduh in akah lengmang ko cang hna ti si. Amnesty international lei nih cun, UN leiah an theihter cang i, UN cu i rawlh ve cang dingin an phut ve cang tiah theih a si. chininternationalnews


Van Hlei Sung Nih Paling A Lehning Te Cu Ka Nihchuak Tuk! – Chin 11 News\nVan Hlei Sung Nih Paling A Lehning Te Cu Ka Nihchuak Tuk!\nNizan ah Chin hlasak thiam Van Hlei Sung nih a facebook ah a tu lio U.S ram buainak kong tahchunh in Chin ram Paletwa kongah kan buaituk lo nak kong a ttial. Nungak Van Hlei Sung nih a tialmi ca cu Chin Cable Network Channel nih an vun tar piak. Mi tampi nih comments le Likes le Shares an i tuah cio hna. Hlasak thiam Nungak Van Hlei Sung nih a tialmi ca tawi te hi vun rel ahhin ruah awk cu a tampi ve. Hi tin atial Okay Laimi hi Afrivan American nih harnak an tong i kan hei tuar pi hna ning. Kan miphun Paletwa townchip nih harnak an ton ah khan zeibia nan chim maw ti bak in lai miphun hawi bak biahalnak a tuah ko hna.\nNungak Van Hlei Sung nih a tial duh nak hi thei kho ngai cu a si ko. Lai miphun soisel a duh caah a tial mi ca cu a si hrimhrim lai ti zongin ruah piak kho a si. Cun USA ram buainak kong zongah zei rel piak lem lo lungput a ngei ti zongin ruah piak phung a si ve lo. A chim duh nak te khi a fiang ngai ngai ko. Mah le miphun hawi harton mi pawl hna tu hi a herh ningin dirhkam le an kong chim a herh lio caan a si timi lei deuh khi a chim duh nak zong a si kho ve men mi a si.\nHi kong he pehtlaih in lai rappar Pa Ling nih comments a pek lawng siloin amah pumpak a facebaak cahmai bak ah catlang tawite he share a tuah mi hmu kho a si. Paling nih caption a tial mi vun rel ah ziah mah hihi zei tin dah an si tiin mipi tampi thinlung chungah biahalnak arak um colh. Rappar Paling nih nungak Van Hlei Sung a comment mi Hla te zong rak tuah pi tuah na far a um har rua hih CCN zong post awk an nei hua ha ve rua lo hih ti bak in a vun comment ko. Paling nih amah pumpak facebook cahmai bak ah a peh than rih mi pakhat ah um rih.\nRappar Paling nih nungak Van Hlei Sung a hmanthlak share a tuah mi ah caption a tial mi Naa fim ter hlei tuk Mi hla zeitin dah ka sak ṭhan lai A ho dah hla ka hal lai Ti tu kha rak ruat deuh koh Phun daw hlei naa lawh ter ti bak in a phomh tak tak ko. Rappar Paling nih a chim duh nak te zong thei piak kho a si ko. American buainak le Chin Unau Paletwa harton pawl hna kong nak in a ho hla dah ka copy lai le hla ka sak lai timi tu kha ruat ko ti bak in a thuat ko. Van Hlei Sung zong nih arak leh kho ve te men mi a si. Chin celebrity veve an si caah an bia le catial mi pawl hna hi mipi nih interest ngai ngai mi an si.\nVan Hlei Sung Lehning nihchuak le ka uar taktakmi


Author : Peter Sang Published: March 14th, 2010\n2010 cu kanmah Burma in a rami refugees, abikin scandinavia phanmi hna caah kum tha asi kan ti khawh than. Aruang cu, Norway cozah le Danmark cozah hna nih Burma refugees laak than ding in biakamnak an tuah than caah asi. Danmark thawngpang pakhat nih a tialmi cu; Integration vuanci pakhat asi mi Birthe Rønn Hornbech nih Burma refugees pawl kha ramdangdang a rami refugee pawl nak in usa a pek deuh hna caah thangchiatnak a tong ti asi. Hi bantuk in kanmah an kan tanpi ruangah [...]\nAuthor : ccn Published: February 13th, 2010\n2009 ah Norway ramchung dawrnak (Asylum) a halmi 10700 chung ah 4500 nih ramchung umnak nawl an hmuh. persent in cun 42 % a si tinak asi. Asullam cu mitam deuh 68% nih umnak nawl an sok ve ko nain an hmu lo. Hi chung ah nu pawl persent in tamdeuh nih dawrnak an hmuh. 65% an si, pa pawl cu 100 chung ah 37% nih dawrnak nawl an hmuh. Dawrnak sokmi ram hna ah usa an peek bikmi ram hna ah, Iritrea le Somalia an si (Anmah statistic ning in). 100 chung ah 94% (Iritrea) le 91% (somalia) nih an [...]\nAuthor : ccn Published: February 3rd, 2010\nNorwegian Immigration riantuanmi sin in 2010 ah Norway nih Burma rammi refugee a laak than hna lai ti thawng theih asi. Afiang cang mi ah Thailand um Karen refugee pawl le Malaysia um Burma refugee (Chin tamdeuh) an si lai ti theih asi cang. UDI nih ara ding thimmi hna interview tuah a awt cang i, an dih in, tulio ruahchannak ah April – june karlak ah IOM Oslo nih cultural orientation (CO) pek ding in timhtuahnak an ngei cang. Norway ara dingmi a fiangbikmi hna [...]


US Ummi Chinmi Nih Theih Hrimhrim Ding A Biapi Tuk Hringhran – Chin World News Evening\nApril 14, 2020 April 14, 2020 Salai Van Hmuhning\nThawngpang dang rak rel chih: IRS nih bawmhnak $$ phaisa cu nan Bank account ah direct deposit kan rak rawn tiin thawng a thanh. Nan Bank account rak check cio ding a si lai. Tuni ah a deposit caah na Bank account ah a lang nak ding ahcun nihnih in nithum a rau kho men. 2018 lole 2019 ah direct deposit in nan rak file ahcun direct deposit in an rak rawn ko lai. Nain check in n arak tuah ahcun cakuat in an in kuat te lai—nain a rau deuh te lai. Salai Z T Lian\nTheihtlei Tha: Tutan ah kan vun tarmi hi atulio zawtnak Covid-19 kong he pehtlai in le rianttuanmi hna kong he pehtlai in US cozah lei nawlchuahmi a si.\nUS ummi caah thawngpang ṭha ngaingai a si tiah ka ruah. Rianttuan loin zeitindah nihlawh kan hmuhning a si lai timi kong he pehtlai in a si. Hmanthlak in pakhat hnu pakhat in kan tar langh chih ko caah ṭha tein rel khawh le hngalh khawh izuam cio hna u sih. Rianṭuan loin nihlawh hmuh awk ah aa tlakmi hna tiin an um ṭhan ve. Cucu a tanglei i ahmanthlak kan tarmi hi a si. Zeiruangah dah rianṭuan loin nihlawh cu kan hmuh khawhning a si lai ti cu hmanthlak kan tarmi ahhi fiang tein pakhat chingchang tein rel khawh dih an si.\nNihlawh tuah ning cang kongah a ca in hung ṭil lem loin ahmanthlak in kan vun tar ko caah hmanthlak kan tarmi ah hin fiang tein zoh khawh a si. A ṭial in ṭial awk tete a tam deuh caah le a careltu caah a hnok sual lai tiah a hmanthlak in an vun tarnak hi a si.\nCredit: Indiana Chin Community


Inn chung thil pho ruang ah a cang kho mi tihnung zawtnak – DOH PHIT\nInn chung thil pho ruang ah a cang kho mi tihnung zawtnak\nAugust 9, 2018 admin NGANDAMNAK 0\nKan suk cia mi thil pawl in a chuak mi ti khu pawl nih ngandamnak a kan thihphai caah inn chung ah thil pho lo bak ding in ngandamnak lei thiamsang pawl nih an chim.\nKum 43 a si i fa 3 ngei cang mi pa Craig Mather nih inn chung ah thil pho lo dingin ralrin nak an chim mi cu zei rel lo in a rak um caah cuap lei zawtnak nih fakngai in a rak tlunh. Inn chung ah thil pho, a khaan chung ah thil kan pho hna ahcun kan um nak room cu a cin deuh caah မႈိzawtnak rungrul pawl a karh ter i tih nung ngai mi cuap lei zawtnak a chuah ter.\nCraig Mather cu kum sau nawn cuaplei zawtnak a rak ngei i မႈိ virus ruang ah a cang mi zawtnak a si tiah sii bawi te nih an chim. Sii bawi te nih inn chung ah thil na pho mi na ngol lo a si ahcun na zawtnak a zual chin lai tiah ralrin nak an rak pek caah inn chung ah thil pho lo in a rak um i thla 12 a rauh hnu ah a zawtnak cu a rak dam.\nMah bantuk thil a tong mi hi a mah lawng a si lo. Inn chung ah thil a cin mi pawl pho ruang ah tihnung mi zawtnak a chuah pi. Thil a cin mi cu မႈိ a karh nak ding caah a tha bik mi a si. Thilsuk nak chung in a chuak mi a khu pawl cu 2 litter hrawng a si. Mah cu မႈိ pawl a karh a ran ter i zawtnak zong tam deuh a chuah pi. Cun ngandamnak lei a derthawm mi AIDS zawtnak a ngei mi le Cancer zawtnak a thlop lio mi hna nih မႈိ ruang ah a chuak mi zawtnak cu an rak tuar deuh.\nMah zawtnak cu tih nung mi a si caah kan cuap zong a hrawh khawh. Cucaah ngandamnak lei thiamsang pawl nih sukcia mi nan thil pawl cu inn chung ah pho lo in a leng tu ah nan pho awk a si tiah an ti.\nShwe Mhone Yati nih duhnung tak mi a hmanthlak pawl a rak tar than\nVawlei cung minthang Celcebrity pawl i sianginn an rak kai lio hmanthlak pawl


Hlaing Thar Yar peng ah Saikal a ngei mi in hna cazin in khat hnu in khat lut in an lak – Buanchukcho\nYangon ramkulh Hlaing Thar Yar peng ah Saikal a ngei mi in hna cu rallokap nih pek mi Community phu hna nih in khat hnu inn khat lut in cazin an lak tiah khuami pakhat nih a chim.\nPeng chung ah cheukhat lam hna ah a cung lei nih nawl pek mi si ti in sang le veng upa, Lam bawi ban tuk in an i um ter i inn khat hnu inn khat ah lut in cazin an lak zei ruang ah Saikal cazin an lak ti hi kan thei kho rih lo tiah an chim.\nKhuami pakhat nih “Nan inn cio i um mi Saikal hi nan mah ngeih mi a si lo, Saikal License a um ah cun a um tiah, aum lo ah cun um lo ti in forms a kan phih ter,Saikal le a ngei tu minung cu hman a kan thlak ter. Mipi hna zong kan mah inn cio ah kan um ko nain thong tla kan lo cang ” tiah a chim.\nHlaing Thar Yar peng chung ah rallokap hna nih Saikal a rak i cit mi hna cu chek nak le kawl nak tu le tu te an tuah tiah kan theih.\nThawngdang=Papun pengkhat ah rallokap le KNU nihnih chung ah kahdoh nak voi 11 aum\nHi kah doh nak ah hin rallokap minung 15 an thi i minung 11 an hliam tiah theih asi.\nAugust 1 ni thok in rallokap hna cu KNU Brigade (5)hmunhma chung ah an cawlcang chin i mah leng ah hriamnam hna an luh pi caah kahdoh nak cu a fak chin leng mang tiah KNLA Brigade (5) chim nak nawl ngei tu Duh – Bohmukyi Saw Ka Lay Do nih a chim.


Falam Pengah Angki Dum Le Tawhrolh Dum Lukhuh Dum Le Mask Dum Hman Lo Dingin Thawng An Thanh - Chin Eleven News\nA tulio Falam pengboruak a chiat tuk lio a si i, khua kiangkap ah ralhrang a vak vai mi tampi an um caah mipi ralring taktak kan herh ko. Khua chung lutchuak mi na si ah cun hnipuan dum i hruk lo dingin Falam CDM supporter nih thawng an thanh.\nFalam khuachung siseh khualeng siseh khual lengin falam nan rak panh a si ahcun hnipuan dum i hruk bak lo ding, tiah an thanh chih. Falam in kan chuah ah siseh, kan luh ah siseh kan motor cycle ah (အလံ) rang Thanhtar tem chih sihlaw kan him bik lai. hmur tuamnak Mask kan hman a si zongah a dum mi hman lo ah a tha.\nMipi himnak caah Falam CDM Supporter nih thawngthanhnak an nei i, Falam khuachung zongah zaan ah a herh tuk lo ahcun a ho hmanh kan chuakvak lo a tha tiah an tar chih.thildum i hruk lo ding le Thanhtar a rang mi kan hman lai tiah an chim duhnak cu mipi kan i palh lo nak dingah le kan himnak ding a si i, cucu zulh khawh i zuam cio hna usih. Falam CDM Sporters\nRelchap: Zahan Yangon khua chung ah SAC uico phu pawl nih hramhram in tlaihkhihnak an tuah caah mino minung panga hn cu inn dot sang cung in an tla i an nunnak a liam.Cun minung pahnih SAC uico pawl nih an tlaih hna i an tuk velh hna.


China Ah Zohmu Tlangval A Tlau – FIAKFAIROCK\nChina, Shandong, Lujiadaokoucun ah tlangval Malsawmsanga (Mala) a tlau i an kawl cuahmah lio a si. Kum 20 minung a si i Myanmar, Tamu ramchung Zohmu khuami a si.\nA hmutu, a thawngpang theitu an um a ai ah cun, 09449810634. 09456737983. 09400551931 ah pehtleih nak rak tuah uh law tiah zangfah kan in nawl hna.China police pawl nih company an check ruangah a thinphang kho tuk.\nRamtang ah va kal a hmang tawn mi a si i, a mah hi a lunglei ah cian lo nak deuh a nei mi a si. buai nak can a nei tawn, An chim ning ah cun, a phone le a thilri pawl a philh, company dang ah rian a va tuan than i, a thluak lei a dikcak lo ruang ah, a hawi le pawl an i hngilh lio ah a mah long a rak chuak.cupin cun a konglam theih a si ti loh.\nSHANDONG bial LUJIADAOKOUCUN hrawng ah hin, a vak mi a si.hika hrawng i a um mi kan chim mi a um mi nan um sual a si ah cun, zangfah nak tein nan kan bimh cio nak lai zangfah kan in nawl hna.\nA si khawh chung in, na kan bomh nak lai le thawngpang nan kan hlatpi nak lainzangfah kan in nawl hramhram ko hna. Shandong bial chhung i a tlau mi kongkau thawngpang kan theih sual a si ah cun, zangfah nak tein thawng rak kan thanh ding in kan in nawl hna. zangfah nak tein hi ca hi rak kan Share piak ve uh law.\nCredit : Meifa


Khah Min Aung Hliang Ralkap Cu Eidin Ti Rawl An Har Ca Ah An Mah Ralkap Dih Lak Phaisa Cu An – Chintanbo\nShan ramkulh nichuah lei Namkham, peng Manṭat khua ah umhmun khuarmi, SAC ralkap Battalion 144 in Battalion Commander le Captain nih anmah Battalion riahcaw ca ah an I kan mi phai saphaisa an mah ralkap lila nih phaisa cu an chuahmi cu an i zampi, tiah theih a si.\nSAC Ralkap Battalion Commander Yar Za Min le Captain Aung San Oo nih April 20 ah anmah Battalion riahcaw ca ah tiah sing 600 cu an chuah i an zampi beh, tiah ralkap lila nih cun cu phaisa cu tam lak te an zam mi kong ah. An mah SAC ralhrang chung in thawngpang thanh tu nih a chim.\nhi hna pahnih hna cu CDM tuah in a zammi an si lo i, riahcaw ca ah tiah tangka an chuahmi an i zampi mi lawng a si. Khoika hmun ah dah an i thuh ti cu hngalh a si lo, tiah a chimchap.hi an zam pi nak a ruang cu fiang tein theih khawh a si rih loh tiah thawngthanh nak cu an tuah.\nApril 4 lio zongah Shan ramkulh nichuah lei Palaung hmunram Nansan peng Nankhe khua ah, umhmun khuarmi SAC ralkap Battalion 252 in ralkap 4 zong an rak zam bal cang.\nTheih tleih,Kum (2) chung ca ka tial ti lo. 2020 ah cauk chuah kai tim. Covid nih a kan den caah ka peh zulh kho tilo. ah seh ka ti than MAL nih a kan den than. Ka computer zong a rawk. Ka tial cia vialte zong an tlau dih. A thar in ka thok than ko la. Chungkhar he rian he a si tik ah catial duhnak thinlung ngeih zongah ai tial kho lo.


Nihin Chin Ralkap Nih Ralhrang 14 An Kah Thah Hna - chinland media\nNihin Chin Ralkap Nih Ralhrang 14 An Kah Thah Hna\nJanuary 26, 2022 admin Chin News 0\nNihin Chin ralkap nih ralhrang minung 14 hellram ah an kuat khawh hna. Nihin January 26,2022 ni ah kan Chin ralkap hna nih Kawl ralhrang minung 14 hellram ah an kuat khawh hna.\nNihin January 26,2022 ah Matupi tatyi 304 i an sakhan cu CNA le CDF nih an kah hna i ralhrang minung 8 an thih pinah minung 10 leng hliam an tuar tiah Matupi CDF nih an langhter. Nihin January 26,2022 zanlei sml 5:00 hrawng ah khan Matupi ralhrang sakhan cu CNA le CDF nih an kah hi a si. Ralhrang pawl nih Miakpi an hman caah kan Chin ralkap hna cu hnu ah an pil than.\nKan hnu lei hrawng vialte kha Matupi peng ah kahnak fak tuk a chuak. Zotung tlang khuate tampi hna cu ralhrang ruang ah Mizoram ah an zam hna. Matupi peng i kahnak ah ralhrang tampi an thi i CDF lei zong in pakhat nunak a liam.\nTuan deuh ah khan Matupi peng ah khuami minung 10 hna cu a ruang um loin ralhrang nih an rak tlaih hna i an kalpi hna. Ralhrang pawl nihcun ramtang ah meithal in an kah hna i an thah hna. An ruak cu lamkam ah an hlonh hna i CDF nih an ruak cu an rak lak hna. Thinlung a fak taktak.\nCu lawng si loin nihin Kalay le Tamu kar ah Kawl ralhrang ZDF le PDF Kalay nih minung 6 bak an kah thah than khawh hna. Nihin ah Kalay lei in ralhrang pawl cu Tamu cozah riantuan lahkhah an rak phurh lai ti kan theih caah lampi in kan bawh hna i kan kah hna. Ralhrang pawl minung 6 hellram ah kan kuat hna tiah ZDF nih an langhter.\nNai hrawng ah ralhrang nih Chin ramkulh lei ah an thazang an hun chap caah Tedim peng ah kahnak fak a chuak. Falam peng lei zong ah kahnak fak a chuak i Matupi peng lei zong ah kahnak fak a chuak rih. Kawl ralhrang tampi an nunnak a liam. Ralhrang nih uknak an lak hnu nikum April thla i December thla tiang ah Chin ralkap nih ralhrang minung 1029 an thah hna.\nRalhrang Uknak Tang Ah Sianginn Kai Hi A Miaknak A Um Maw\nMin Aung Hlaing: Uknak Hrang Lo Cozah Nih Rampi Thanchoter Kan Duh


Thlahmasa sa nawlh november thla ah khan a rak lar taktak mi thawng a si kan van update tthan mi a si ttha tein a dongh tiang rel khawh rak i zuam. Malaysia ram ah kawlram mi nungak pakhat cu company pakhat ah rian a tuan i a hmuhmi phaisa tein kawlram lei a naule sianginn kaimi le a chungkhar pawl a zohkhenh ve hna . Asinain Covid-19 boruak ruang ah an compny cu an sipuazi a tla tuk i riantuantu minung tamngai an dinhter hna i an dinhter mi lak ah a mah zong aa tel ve.\nCompany in ai dinh hnu ah a phaisa ngeihcia mi a ei i innman pekding zong a harsa ngai cang .Khatlei ah kawlram lei a chungkhar a zohkhenh pah hna tik ah lungre thei ngai in a um i online ah riantuan ding a kawl . Online ah cun nikhat cu company pakhat ah riantuan ding minung an duh nak kong an postmi a hmuh ve i an address a lak i vansan tuk ah an ka la ve hnga maw tiah cu company ah cun a va kal.


Chin State Chief Minister or Ministers Caah Chin Nu Kan Herh Cang – The Cherry Par\nChin State Chief Minister or Ministers Caah Chin Nu Kan Herh Cang\n“Judah Miphun cu Esther thawngin luatnak an hmuh bang, Chin Miphun zong Chin Nu thawngin luatnak hmuh ve cang hna uhsih” Democracy Lamthluan kan zulh kum (10) chung “Pa” nih Chief Minister or Ministers dirhmun in hruai asi. Cu caah atu termkhat @ Kum (5) hi cu “Nu” hmunhma pekin Chief Minister or Ministers kan pek ve hna a herh cang. Zeiruang ah,\n1. Na/Nan Nu aa pumpaknak kha ruat law, Chinram caah Chin Nu hmunhma pekkhawh i zuam cang hna uhsih. Cu longlong ah kan Chinram a dam in a him lai.\n2. Zei bantuk hruaitu dirhmun na phak zongah Na Nu (or) nan Nu lung na lawmhter ta lo ahcun, na lam a tluang lai lo. Cu caah Chinram damter, tthanchoter le tluanter kan duh ahcun Chin Nu lunglawmhter hmasat le Tthutdanh sang tthutter hmasat longlong ah kan Ram a dam lai i a lamtluang lai.\n3. Na Nu (or) nan Nu nih chungkhar caah aa pekchanh nakle dawtnak an ngeihmi kha ruat law Chinram caah Chin Nu dirhmun ttha pek a herh cang.\n4. Nubik nih ttha tein a zohkhen mi chungkhar cu, zeitik hmanh ah chungkhar Va/fale an lohtlau @ rawk thai ballo. Cu caah, Chinmi tlaulanh terding na sian lo ahcun, Chinram zohkhen tuding ah Chin Nu hmunhma pek caan a cu cang.\n5. Na nupi (or) na Nu lawmhnak nih Chungkhar dihlak a lawmh/dam ter bang, Chinram lawmhter le damter kan duh ahcun, Chin Nu hmunhma pek caan caan a cu cang.\nNa Nu Nau nganfahnak a tuar bang, Chinram a ngan a fak. Nganfahnak a tuar/phorh khotu taktak cu Nule an si. Cu ve bang, Chinram a nganfaknak a phor kho ding le hmai a fongpi kho tu ding taktak cu Nule hi an si.\nCu caah Chinnu Hmunhma pe ve cang hna uhsihlaw Chinram nganfah tuarnak damter ve cang hna uhsih. Na Nupi (or) na Nu dawtnak le humhimnak a phlih lo tu Chinmi sihram cang hna uhsihlaw Chin Nu cawisang a thiammi Chinmi si cang hna uhsih.\n“Nu nih hruaimi Ram le Pengkulh poh ahcun Covid 19 raiin an him deuh ti cu al awk ttha loin kan dihlak hmuh le theih asi”. Credit: Salai Chan Ceu Lian.\n← Pennsylvania ah Trump nih teinak ahmuh canglai\nUS President Thimank Thawngpang Thar →


Australia Prime Minister Office le Chin Hruaitu Tonnak an Ngei | The Chin Express\nAustralia Prime Minister Office le Chin Hruaitu Tonnak an Ngei\nTuni December 6 zing 8:30am in 9:30am tiang Australia Prime Minister office in International Advisor le Senator Dean Smith he tiah ton biaruah nak le Chin miphun nih atu lio kan tonmi le Burma ram thil sining chimrelnak kan nei kho.\nSenator Dean Smith hi Chin miphun a kan zawnruat tu asi i amah nih biapi in a kan tawlrel piak mi asi.\nPrime Minister pa i International Advisor nu hi Burma ram ah Australian Ambassador kum 3 chung 2008-2011 tiang a rak ttuan balmi asi caah Burma ram politics le thil sining cu thuk ngai in a theimi asi.\n2018 lio i Chin Community of Australia he Prime Minister pa kan rak ton lio zong ah a rak tthu ve mi asi.\nKan meeting ah kan pa Rev. Dr. Dennis Shu Maung zong nih bia cah chimnak a neih caah ka lungsi ngai.\nAustralia Chin Community le khrihfabu pawl hi cozah he neihniam tein rian an ttuan khawh caah lawmh an um.\nPumpak in Pu Ceu Lian Mang le Senator Dean Smith hawi kawm ttha an simi nih kan miphun caah thil tampi a tuah khawh fawn.\nMeeting i kan chimmi pawl kha kan meeting dih in Prime Minister sin ah direct in brief ka tuah colh lai a ti caah lung a hmui.\nSalai Bawi Lian Mang (CHRO’s Director)\nNote: Tuni cu Zoom in si i hmanthlak tar awk um lo caah a ṭhing kan tar. Hmanthlak hi cu 2018 ah CHRO le Australia Chin upa nih Chin ralzaam kongah Australia Prime Minister an rak ton lio asi.\nPrevious articleRalkap nih Aung San Suu Kyi kum 4 thong a thlakmi kong cu UN le ramdang nih hitin an ti\nNext articleUS mirumpa nih Dallas Palik Sakhan ah helicopter a hlut


Covid-19 Ruang Ah Laimi Nih Thihnak Le Fahnak Kan Ton Cuahmah Ding Ah Ralding Deuh A Herh – Daily Post TV\nCovid-19 Ruang Ah Laimi Nih Thihnak Le Fahnak Kan Ton Cuahmah Ding Ah Ralding Deuh A Herh\nCOVID-19 zawtnak ruang ah,Rangon khuachung Serhzung ah rian a tuanmi minung-10,000 ( thong-10) cu rian in chuah an si hna. Rangon Sehzung-500 chung hin Sehzung-20 ( factories) cu an khar thai cang hna. A ruang cu mah factories pawl hi China ram in ipehtleihnak he ai bawm mi an si caah a si.\nSehzung-20 an kharmi chung hin, Sehzung-2 cu Su Xing (Myanmar) Garment Co. Ltd le Myanmar Royal Apollo timi Sehzung an si ii, minung-786 rian tuanmi an si hna, am thla hlawh zong thlakhat leng an hmu ti lo, an boss zong aho si an theih lo caah mah sehzungpi -2 zong hi an khar tiah Thant Sin Lwin, secretary of Myanmar Investment Commission (MIC) nih a chim. COVID -19 ruang ah Cozah rian asi lo mi poah cu, Kawlram chung zong ah Sehzung tampi cu khar thluah mah an si te hna lai tiah zumh a um ngai.\nVawleicung ram ram kip ah COVID-19 zawtnak ;January 2020-March 2020 kar ahhin ram 141 ah a karh manh cang. Minung-242,000 nih zawtnak an nei cang hna ii, minung 9,800 an thi cang hna. Hi zawtnak hin minung tampi thih khawh tluahmah an si rih hna.\nUSA ram chung ah COVID a karh ning an thih ning:California health department ah rian tlai- Newsom chimmi ahcun california state chung lawng ah 25,5 mllion kan um hna ii, zerh-8 chung ahhin 100% chung ah 56% nih covid-19 zawtnak hi neih khawh kan si hna tiah a chim. USA State 23 ahhin zawtnak hi a karh mangh cang, a tambik nak cu California, New York le Washington ahhin an si hna. US ramchung ah hi zawtnak hin minung13176 nih an neih hna ii, minung 176 a thi manh cang hna. USA ramchung ah laimi nih kan ni ralring taktak a herh. President Donald Trump nihcun Malaria zawtnak ithlawpnak sii (drugs) pawl hin Conoravirus zawtnak zong hi ithlawp khawh dawh asi ii, COVID-19 damnak si le zawtnak a khamtu vaccine zong tuah khawh kan ni zuam ko lai tiah a chim ii,USA rammi caah Billion 500 dih in chungkhar cio sin ah bawmh an si lai tiah March 20,2020 ah khan a rak chim mi zong kha asi.\nItaly ram ah coronavirus in minung 24,747 zawtnak an neih manh cang hna ii, minung1809 cu march 21,2020 tiang ah an thi cang hna. Spain ram ram minung 17,147 nih zawtnak an nei hna ii, minung 100 an thi cang hna. Iran ram ah 20,000 leng nih zawtnak an nei hna ii minung 1433 an thi cang hna. China ah 40,141 nih zawtnak hrit a nei mi an theih khawhmi asi ii, minung 908 lawng March 21,2020 tiang ah an thi cang hna. China ram lawng ah minung 5-million minung cu rian tlai in rian neilo ah an cang manh hna tiah Larry Hu , Chief China economist nih a chim.\nAustralia ram chung dihlak ah minung376 zawtnak a neimi lawng an si rih ii, minung -5 lawng nih thihnak an ton. Australia ram le USA ram chung ahhin laimi tambik kan umnak asi caah a hlei in USA laimi pawl cu fak piin kan ni ralring peng a herh.\nJapan ah minung 1484 nih Covid zawtnak an nei hna ii minung 33 an thi hna. COVID-19 zawtnak in tam an thih biknak ram cu South Korea ram hi asi. March5,2020 tiang ahkhan minung 95.300 nih zawtnak an nei hna ii, minung 3,300 an thi hna, March 21,2020 tiah South Korea ah a thimi a zat hi fiang tein an ram nih theihternak an tuah mi a um rih lo.\nLaimi kan tam tuknak India ram ah minung 151 nih COVID zawtnak an ei cang hna ii minung 8 an thi cang. Malaysia laimi tam biknak zong ah minung 1030 nih zawtnak an nei cang hna ii, minung 3 an thi cang hna. Malaysia ah March18-31March 2020 tiang aho hmah rian tuah khawh asi lo caah laimi tampi cu thinpang harsa tak in khua an sa cuahmah ve hna. Ram dang hmun dang ah COVID-19 an zawt ning kong cu chim ti lo in, mah vial hin Ram chung Ram leng um laimi vialte nih COVID-19 zawtnak in kan him khawhnak ding cu Pathian lawng asi caah kan um nak cio ah teimak tein thla cam cio hna uhsih.\nCOVID-19 Zawtnak Ruang Ah Ramleng Ummi Laimi Nih Neihchiatnak Kan Ton Cuahmah Ning Cu Lung A Fak Ko


Hlasakthiam Benjamin Sum Nih A Chuahcam Ah Ralzaam Hna Ting 2 A Bawmh Hna – Onlinenungak\nHlasakthiam Benjamin Sum Nih A Chuahcam Ah Ralzaam Hna Ting 2 A Bawmh Hna\nLaimi lakah hlasakthiam ah minthang a simi Benjamin Sum cu November 27, 2000 ah a chuakmi a si i, amah hi kum no te lawng a si rih nan ram le miphun caah a zuam ngaingai mi pakhat zong a si ve. Hlasakthiam lawng si loin laimi nih cathiam pakhat ah kan i neihmi a si chap.\nBenjamin Sum hi Vawlei cung Laimi nih a thei lo kan um lai lo, mah tluk cun a min a thang mi pakhat zong a si. A Tu bantukin ralzam hna caah bawmhnak a pekmi cungah ram le miphun lawng si loin misifak harsa cungah dawtnak a ngei ning le a peknak hmuh khawh a si.\nBenjamin Sum nih cun a chuahcam ah Chin ralzaam hna umnak Yangon i ralzaam camp ah ting 2 a hlut hi a si. “Wat Inn Pauk Refugee Camp” ah ralzaam inn 185 an um Benjamin nih cun mah refugee hmun camp i building saknak dingah phaisa tampi a hlut hi a si.\nMah building pi cu thilthit cawnnak, thiamkhawhmi a phun cawnnak, thlacamnak le Bawipa thangthatnak caah hman i sak dingin timhtuahnak ngeih hi a si. #Zalen


Lawmhnak Mitthli A luangpeng Ko Ee. Khua tlatu dirhmun kan si ve cang. – Hakha Cherry\nLawmhnak Mitthli A luangpeng Ko Ee. Khua tlatu dirhmun kan si ve cang.\nKawlrawn ah kanmah Hakha miphun hi kanrak pemnak in kum 100 kan reng tilo,Cutluk in kan pemnak a sau cang na in hmunngei lo dirhmun in khua kansa peng.Kan umnak cio ah cun kan i cawlsek len cio ko na in ,dirhmun rep kanngei kho lo inn le lo tampi kan ngei ko na in,lungsi hna ngam tein kan thudir kho tatak lo,\nZei bantuk hmun hmenh kal u sih law mikhual phanka mi kanlo peng,kan phing peng.kansual lo zong ah misual ah kan i cang peng.Mivak vai sawhsawh kan lo peng. A ruang cu hmun dirhmun fek kanngeih lo caah asi i,Holhnak ah mipem nih khuabawi tuanphung a si lo ti mi bia khi kan cung ah a chuak kati tawn.\nA tu cu Mipem kan sinak chung in, khua tla tu dirhmun hnget ah kandir kho ve cang .A ho thawng in’ Pu Hmet Al sarah pa le khampat tamu peng um kan u nau hna thawng in. Kan tial khawh bal lomi Tuanbia a kan tialpiak cang, i lawm lo in ka um kho lo.Nan i lawm cio ko lai na in kailawmnak ka vun langh than ko ee. Mitthli biangno cung in a luang.Credit-Van Bawi Lian\nCHRO nih hin Myanmar National Human Rights Commission MNHRC hi kan rak ton hna. Tuandeuh pi 2013 lio ah.\nKawlram thimnak cu a dih ko cang. Teitu ah a fiangmi party cu National League for Democracy (NLD) an si


CNA Ralbawi Pa Le CDF – Thantlang Cheukhat Tuah Sernak Cu A Poi Tuk Hringhran Ko Mu! – The Cherry Par\nCNA Ralbawi Pa Le CDF – Thantlang Cheukhat Tuah Sernak Cu A Poi Tuk Hringhran Ko Mu!\nI Ralrin Kan herh I Fimkhur Te kan um a herh. Nihin ni ah thil cangmi zog tikah ngeih a chia i lung a fak ko. Mipi kilhim tu hna upatmi CDF CNA/F pawl mi tampi din felnak le ram le miphun caah rian an tuan hmuh tikah lung a hmui i, upat an tlak. Cun minung pakhat ruanagh an dihlak an sual tinak a si fawn lo.\nMi Cheukhat cu zuu a rimi an um, nan hmuh hna poah ahcun tlai hna u, Mipi nih CNA/F CDF hruaitu an si zongah tlai hna u. Cucu fimchimh le cawnpiaknak tha bik a si. Hri in tem hna u, Mi hmuhlonakah chiah hna u.\nCNA/F CDF hruaitu an si zongah tlai hna u law, a herh ning in tuanvo ngeitu sianah peknak le hremnak tuah si ve seh. CDM ai pe duh lo ruangah a hohmanh tuk thlaknak nawl nan ngei hna lo. Mah belte Danlaan cungah cun thildik nan tuah ve a herh. Pasal a ram caah a tuanmi nih cun ralkap tu kha tlai hna ulaw , an meithal chut hna u. Dallaan thantlang a ummi.\nMah miphun cungah thil thalo tuah kha hrial i zuam, Zuu na din ahcun nathi tuan lai. Kan miphun caah rian na tuanmanh lailo. Zuu a ding i a ri i khuachuang meithal puah a hmanhmi cu mipi nih tlaih ding a si. Kan dihlak lungkhat te in kan dirti hna lai. A dinfel lomi cu hremnak fak bik in pekcawlh an si te ko lai.\nMi pakhat ruanah CNA/F CDF ,CNO CNDF min a chiater dih kho lailo. Atuah tu pakhat sual ruangah sual le thangchiat dih an si lailo. Atuah mi le a tuahtu nih a inn hrimhrim a herh. Kan miphun nih Zuu kan kaltak lo a si ahcun zuu in kathi dih lai. Joseph Thawng Z Ting\nUpatmi CDF-Thantlang hruaitu hna, Pu Sang Kian(Tlangpi, anupi Zephai) hi Thantlang peng fimcawnnak zung cazi lutlai a si i chungkhar harsat ruang ah CDM a tuah kho lo, a fanu 2 lawng CDM an tuah khawh. CDM a tuah lomi CDF nih an tlaih cio hna caah Pu Sang Kian zong CDF minung 6 hrawng nih a zamnak Tlangpi ah an rak lak ve. A fale nih a thil zong tha tein an timh piak i an kalter ve ko. Amah zong nih phunzai lo tein a zulh ko hna.\nKhua lonh ah CDF ralkap nih an nau pakhat he an chiah tak chung hna i anmah cu khuachung ah wine an ding ta. An rit hnu ah an hruaitu pakhat nih Pu Sang Kian cu ‘CDM na tuah duh lo’ tiin a velh, cuti a velh lio ah cun thil chanh ding a ra thanmi Mang Thawng(Farrawn khuami, Pu Sang Kian a fanu vapa) nih a hmuh hna i a thlauh((phone an i chawn i khua lonh ah kan um ko a ti caah thil an chanh a si).\nNain, Mang Thawng(amah zong hi CDM a tuahmi a si) zong cu a velh ve. Meithal he a si hlei ah a meithal in a hmuaih chih hna caah an let ngam lo, a duh chung in a velh hna i Pu Sang Kian cu a hnarthi a chuak, Mang Thawng cu fak tuk in a velh caah a hmai zong a kuai dih i tuhi a tho kho lo, drip an thlaih lio a si. Pu Sang Kian cu a thi he CDF ralkap nih cun an kalpi i atu hi CDF sin ah a um ko.\nA velhtu CDF ralkap hi mino te a si, a pa zong pastor a si. Security vennak caah a khua le a min tiang cu langhter awk a tha lai lo. Pu Sang Kian CDM a tuah lomi cu a hman, CDM a tuah lo caah an kalpi i phunzai lo tein a zulh ko hna. Nain, dalan bantuk cu a si hrimhrim lo. A fale nih zeitluk in dah CDF thazaang an pek timi cu nanmah CDF-Thantlang nih fiang tein nan thei dihmi a si ko.\nPu Sang Kian hi keimah ka pa a farnu i a va a si, ka ttang a si. CDM a tuah lomi cung ah kanmah zong nih kan mawhchiat ngai ko. Nain, tlaih in thisen chuah tiang velh a ton hlei ah kan unau Thawng Bawi tiang tho kho lo tiang in a velhmi cung ah a chungkhat kan ngaih a chia hringhran ko. Mah tiangtiang hi cu miphun ralkap pakhat nih a tuah awk a si lo tiah kan ruah.\nWine a rimi ralkap pakhat tuahsernak ruang ah miphun ralkap CDF kan in zumh hna nak a zor bak lo, miphun le ram caah nunnak thap in rian nan tuanmi cung ah upatnak sang bik kan in pek zungzal ko hna.\nCNF Spokesman; CNA ralbawi pakhat nih Pi Ca Tial akut ah a kah mi cu Ralkap phung in action lak ding in kan auh cang, kan Pi zong kan nawl lai: October 3 zing 8:30 AM tluk, Falam Peng Thipcang khuami Pi Ca Tial cu CNA ralbawi pakhat nih akut ah meithal in a kah mi kong ah ralkap phung in dantat ding ah kan auh cang i kan Pi Ca Tial zong kan nawl lai, tiah CNF Chimnak Nawlngeitu Salai Htet Ni nih The Hakha Times ah a fianter.\nPi Ca Tial cu CNA ralbawi pakhat nih thil a suuk lio, akehlei kut ah a kah i a tithawl zong a kah. Amah hi October 2 tekhan zu a ri i a kuttang minung zong a velh len hna, tiah min langhter lo mi pakhat nih a facebook cahmai ah a tial.\nA POI KHO TUK MIPI VENG TU NIH MAH TI UM CU tiah a lung that lo nak a langhter ko hih. Thip Cang khua ah CNA bawi pa khat Zu ari tuk le a mei thal puak thlorh in puah,Thil a su mi nu pa khat a keh lei kut ah a kah an ti pung pa hnih sop vial in a kah, a zul tu anau le zong a vuak dih hna tiah falam kan unau pakhat nih a fb ah a tar ko ee.\n← CNA ralbawi Pu Solomon Thang Ding nih bia roling pakhat a chim mi\nKan miphun ralkap kut ah Saya Vabielo a thi →


Kalay Civil Army (KCA) an dirhnak a ruang an phuan cang upat lo awk an ṭha lo – Chin World News Evening\nZeiruangah dah Kalay Civil Army hi an dirh timi kong he pehtlai in KCA hruaitu pakhat nih chim fiannak a ngeih. Ahohmanh nihlawh ngeiin a ṭuanmi an um lo i hramhram in i forhnak zong a um lo tiah Kalay Civil Army hruaitu pakhat nih hrilhfiahnak a ngeih hi a si.\nKalay Civil Army (KCA) hruaitu pakhat nih a chimmi cu,” Ralkap uknak duh loin lamzawhnak le duhlonak langhter kan ngei i hriamnam thazaang in mipi ṭhenṭhek dih kan si i Taphik sakhan timi mipi tanhhmun khuarnak timi tiang a chuah phahnak hi a si. Cucaah ralkap nih duh an sian lo bu in le ralkal dohkalh in a si khawhnak lamkip in ralkap duhnak kan pe zulh lai i duhlonak lamzawh a tu mipi hna cu a si khawh chungin kan runven hna lai ti hi a si.\n“Kan khua, kan ram ah ralkap uknak kan duh lo timi langhternak a si i khuapi dang zongah anmah le ti khawhning cio in tuah a si. Cucu kannih Kalaymyo zongah kan si khawh chungin ralkap uknak kan do ve timi langhternak bik cu a si. KCA cu CRPH nih a onh cang bangin mah le mah humhimnak le runvennak caah ralthuam tlai phu kan dirhmi a si i, zohkhenhtu (thlopbultu), thawngzamhtu, ti le rawl ei ṭuanvo latu tibantuk hna zong KCA chungah a dang tein kan ngei fawn hna. Cu i ka zahte in kan i funtomnak bik cu KCA ahhin a si.\n“KCA cu a hlan ah phu hmetete a rak um cia cangmi pawl kan i komhsuat khi a si ko. KCA kan dirhnak a ruang bikmi cu kan himnak caah ṭuanvolatu dingah a si. KCA ah phu 10 renglo kan i funtom cang i cu bantukin kan i funtom tikah ramdang in Kalay caah bawmhnak a lut lai timi zong um ahcun buainak zeihmanh a um ti lo. Ahlan ahcun khoika dah kuat dingin timi a thei lomi an rak um nain, atu ahcun KCA dirh a si cang caah thil zong a sining a kal kho cang i a felfai kho dih cang.\n“Kan lakah ahohmanh nihlawh (thlahlawh) ngei in rianṭuanmi kan um lo i hramhram in fial ruangah a ṭuanmi zong an um lo. Kanmah pumpak biachahnak in le pumpeknak in a ṭuanmi kan si tikah zeihmanh harnak nganpi zong kan hmaiah um hmanh sehlaw a phahchihmi kan si caah, cucu kan ṭhawnnak bik aruang pakhat cu a si,”tiah KCA hruaitu pakhat nih a chim.\nBiakilh: KCA an dirhnak aruang a si caah, na hawi le sinah Share rak tuah ve. KCA hi biatak tein, nunnak pek in ralkap a dohmi a si i anmah chungin nunnak a pekmi a nunnak a liam cangmi zong an um cang.


Republican nih $2000 tiangtiang pek hi an duh lem lo – Hakha Cherry\nRepublican nih $2000 tiangtiang pek hi an duh lem lo\nPresident Trump nih tuchun ah “US mipi minung pakhat nih $2000 cio hmuh dingah an i tlak, chim tlak lomi $600 hmuh ding cu a si kho lomi a si’ tiah a chim than. Congress nih a herh lomi ah billion dollar dih in hman nan timhmi hi cu nan hleh bang a hau tiah a chim.\nCongress nih $900 billion coronavirus bawmhnak bill cu kan hnu zarh ah an cohlan cang nain President Donald Trump nih an bill pass mi tha tein a zohfel hnu ah a lungtlin LO caah minsen a thu duh lo caah an itartahak.\nRepublican nih $2000 tiangtiang pek hi an duh lem lo, zeicatiah US National leiba hi $27 trillion reng LO a si cang caah US citizen minung pakhat nih kan ngeihmi leiba hi $220000 renglo cio a si cang caah a si.\nMonday ah hin congress hruaitu hna meeting an tuah than lai i, Minung pakhat nih &1200 cio ngah ding in an lung an ihmu kho men tiah ruah a si.Credit-Salai Lairamthang\nTu kum cu kum dang tawn bantuk si lo in vawlei cung dihlak COVID 19 zawtnak ruang ah Christmas zong duh ning in hman khawh asi lo tik ah\nMirang Evangelical Khrihfa nih Trump cu US president ttuan dingah kum 4 an thim i amah chungkhar sipuazi hlawknak le miaknak le amah pumpak duhfah hakkauhnak lawng a ruat


Uar Um Tuk E : Many Pacquiao Nih Umnak A Ngei Lo Mi, Sifak Mi Pawl Inn (1000)A Sak Piak Hna – FIAKFAIROCK\nUar Um Tuk E : Many Pacquiao Nih Umnak A Ngei Lo Mi, Sifak Mi Pawl Inn (1000)A Sak Piak Hna\nBoxer ropuituk mi Many Pacquiao nih cun, bawipa sunparnak caah tiin umnak a ngei lo mi sifak hna caah inn (1000) a sak piak hna . amah hi kan theih cia bang in,Boxer min thang tuk mi a si lengah an ram MP zong asi ve tikah, mi sifak zawn a ruat tuk mi a si i, boxing thonghnakin a hmuh mi hna tangka zong kha mi sifak le ,mission rian ttuannak ah tamtuk a hlut tiin an chim mi cu a si.\nAmah hi mi sifak chunginkhar in,a rak tthan mi a sitikah , a sifak lio caan kha a philh bal lo i, sianginn tiang hmanh kha ttha tein a kaikho lo i, nifatin in a hlawhfa mi a rak si ve. Anu nih hin zeitluk kan sifah zongah pathian cu philh lo dingin a rak cawnpiak lengmang mi kha a rak si ve .\nKum 2015 lio ah khan, Mayweather he an rak i thongh bal cang i, kha lio ah khan US$.10 Million a rak hmuh ve . ti cun kum 2016 ah cun poltics lei i a dirnak hmun ah cun,mi sifak umnak a ngei lo mi hna caah cun, inn (1000) a rak sak piak hna ti si. amah nih a chim ningah cun, ka dir hmun hi ka theih ve tuk i, hi bantukin a tuah khotu dir hmun ah ka rak um hi,ka lawmtuk hringhran ko tiin a chim ti si.\nHi thil hi keimah tuah khawh mi a silo i, cung lei pathian khua khannak a si a ti i, hi iin hi free in umnak dingah a sak piak mi hna a si. hi bantuk minung hi sidih hna sehlaw cun, vawlei cung minung nih hin harnak ka tawn mi hi a nep deuh ko lai.mirum nih rum chin an duh ti mi he cun,a lo hrimhrim lo. bawipa nih lamhruai ko seh. chininternationalnews


US Chinmi Nih Theih Herh Taktak Mi Le Nihin Thawk In Ralrin A Herh Taktak Mi – Chin World News Evening\nUS Chinmi Nih Theih Herh Taktak Mi Le Nihin Thawk In Ralrin A Herh Taktak Mi\nKhah! Nihin thawk in ralrin taktak a herh cang: Election a phichuak ruang ah ramdangmi cung ah lunglawmh lonak le thinhunnak a tam ngaingai. Social Media le kenkip ah hmuh khawh asi. Mah caah cun Nihin thawk in biatak tein um kalnak ah ralrin taktak a herh. Kan dirhmun hi thinphang dirhmun ah kan um lio caan a si.\nAsi khawh chung in sandah piahnak hmun ti bantuk hrial a herh ko lai. Abik in Chin mino hna lila ah mi ttha lo hna nih forhnak an rak tuah khawh ve. Nan fale hngakchia hna zong inn pa chakthlang le miphun dang hna nih an vawlhpamh hna zong ah lehter loin um ter zuam hna usih. Kroger le Walmart ti bantuk zongah ruah lo piin attack ti bantuk tiang hmanh a chuah khawh caah hin a herh taktak mi ca lawng bak ah bazar kal i, a si khawh ahcun inn ah i erh khawh i zuam cio ding asi. Mah ti ka ttial tikah Lautuk ding asi lo. Nain ralrin tlukin a ttha mi thli um lo.\nAdmin hmurka: Chinworldnewsvening nih thawngpang kan ṭialmi hi kanmah nih kan phuah cawpmi kan ṭialmi a si lo. Mipi sinah adikmi thawngpang zamh hi kan i hmuitinhmi a si. Cun, thawngpang kan ṭialmi hi areltu mipi caah ṭhathnem santlaih theihtleih ṭha siseh ti hi kan i hmuitin bikmi a si. Asinain minung kan ti cu tlamtlinlonak tete zong a kho mi a si caah thawngpang kan ṭialmi kan palhnak a um cun theihter khawh peng kan si.


ASEAN hruaitu hna cu N aypyidaw ah an ra , MAH, UEC upa hna he Tonnak An Ngei Nain, NUG, CRPH le tlangcung hruaitu hna cu zeihmanh ah an rel hna lo i>>> – Onlinenungak\nASEAN hruaitu hna cu N aypyidaw ah an ra , MAH, UEC upa hna he Tonnak An Ngei Nain, NUG, CRPH le tlangcung hruaitu hna cu zeihmanh ah an rel hna lo i>>>\nTaluk Sal ASEAN\nJune 7, tuni hi ASEAN hruaitu hna le Taluk ramleng vuanci zung upa hna cu Taluk ram ah an i tong lai i Myanmar buainak kong an i ruah lai tiah RFA nih a chim.\nMyanmar buai hnu ASEAN hruaitu hna cawlcanghning le Taluk cawlcanghning zoh lengmang tikah ASEAN cu Taluk sal menmen pei a rak si ko hi ti a lang chin lengmang.\nASEAN hruaitu hna cu Naypyidaw ah an ra i ralhrang bawizik MAH he an i tong. Cu pinah UEC upa hna he zong an i tong. Asinain NUG, CRPH le tlangcung hruaitu hna cu zeihmanh ah an rel hna lo, an kir diam.\nASEAN hruaitu pahnih Naypyidaw i an rat hlan ah Taluk ramleng vuanci he tonnak an ngei hmasa. Cu hnuah Naypyidaw ah an ra. Naypyidaw in an kir hnuah atu bantukin Taluk ramleng vuanci zung upa hna he tonnak an ngei than lai.\nZeiruangah dah ASEAN hruaitu hna nih UN he an i ton lo? Ziah US he an i ton lo? ASEAN cu Taluk tlaihhipnak (control) tangah a um ti a fiang ngaingai.\nTaluk nih Myanmar buainak kongah lenglang tukin aa thlak duh lo nain a chungin cun aa thlak peng ko. Phundang cun Myanmar buainak kong i thlaknak caah ASEAN hi Taluk nih a hman ti khawh a si.\nZeitindah tuah an duh?\nTaluk le ASEAN nih Myanmar ram hi zeitindah tuah an duh? Tutan buainak hi zeitindah tuahremh an i timh?\nAtu i Thailand ram bantuk phun khin Taluk le ASEAN nih Myanmar ram hi an tuah lai. SAC nih rampi thimnak an tuah lai i USDP nih teinak an hmuh lai. USDP nih cozah an ser lai i mithat lainawng ralhrang bawizik MAH cu a ralbawi thuam i phoih in president an tuanter lai.\nCuticun Myanmar ram cu zaukphung le khongton uknak cawh hrup in ralthuam phoih ralbawi rual nih an uk lai. Hihi Taluk le ASEAN duhning a si.\nAtu i Thailand PM pa khi ralbawi a rak si cu mu! Ram a buai tuk tiin nawlngeihnak a lak le thla 6 chungah thimnak ka tuah lai a ti. Thimnak a tuah i amah party nih teinak an hmuh le a ralthuam i phoih in PM a tuan huar ve ko khi! Mah phun khi MAH nih a duh tuk vemi cu a si.\nMah bantuk khi a si khawhnak dingah Taluk le ASEAN nih MAH cu a si khawh chungin an bawmh lai. Thiamnak lei in, hriamnam lei in, tangka lei in an bawmh ko lai.


Biakam Thar Biakttheng | Radio Veritas Asia\nBiakam Thar Biakttheng\nBiakam Thar i “Thlarau le biatak in” (Jn 4:24) biaknak cu hmun pakhat khat caah a si lo. Vawlei pumpaluk hi a thiangmi a si i minung fa le hna sinah pek a si. A biapi mi cu zumtu hna hmun khat ah an i pumh tikah annih cu “ a nungmi lung hna, thlarau inn ah sakmi” in an i pumhmi kha a si.(1Peter 2:4-5). Zeicahtiah a thotthanmi Khrih Pum cu Thlarau biakinn a si i mahka cun a nungmi tiva hrampi cu a hung chuak. Thiang Thlarau in KHrih chungah pumkhat siter kan si i kan nih cu a nungmi Pathian biakinn kan si. (2Cor 6:16).\nBiaknak zalonnak a um ahcun Khrihfa hna nih Pathian biaknakcah inn kha an sak. Mah hmuh khawhmi biakinn hna cu pumhnak hmun menmen an si lo. Cu hmun i a ummi Bupi kha a sawh i hmuhkhawh a siter. Khrih ah minung he aa remmi le aa nuam mi Pathian kha a sawh I a langhter.\nBiakinn pakhat ah Bawipa Thisa tuahnak le chiahnak a si mi thlacamnak inn, zumtu hna an i pumhnak le Pathian Fapa kan khamhtu a umnak kha biaknak hmun, zumtu hna bawmhnak le hnemhnak an hmuhnak caah raithawinak pekchanhnak hmun a si. Cucaah mah biakinn cu zoh aa dawhmi le thlacamnak le biaknak thiang hna tuah awk caah aa tlakmi hmun a si awk a si. Cu Pathian inn chungah biatak le a dirpimi hmelchunhnak aa ruannak nih Khrih cu hi hmun ah a um i thil a tuah ti kha a langhter awk a si.\nBiakam Thar biakttheng cu Bawipa vailamtah a si (Heb 13:10). Cuka hmun ahcun Lanhtak Biathuk sacrament hna cu an hung luang. Biakinn laifang a simi biakttheng cungah, vailam cung raithawinak cu sacrament hmelchunhnak hna tangah umter a si. Biakttheng cu Bawipa cabuai zong a si. Cu biakttheng lei ah Pathian miphun hna cu sawm an si. Biakttheng cu thlan hmelchunhnak zong a si(Khrih cu a thi taktak i a tho tthan taktak).\nKuang thiang (Bawipa Thisa chiahnak kuang) cu biakinn chungah upatnak nganbik pek aa tlaknak hmun ah chiah awk a si. Bawipa Thisa kuang upat sinak, chiahnak ningcang le himnak nih biakttheng cung um sacrament Thiang chung i a ummi Bawipa hmai ah biak duhnak lungthin a chuahter awk a si.\nChiti thiang, Thiang Thlarau peknak sacrament ah hmanmi cu hmun thiang chungah upatnak he a himnak hmun ah chiah awk a si. Khrihfa a lutmi hna thuhmi chiti le mizaw thuhmi chihti hna zong cuka ah chiah awk an si. Bishop asiloah siangbawi tthutdan (Cathedral) nih a pimmi hna uknak le thlacam hruainak nawl (office) a ngeihnak kha a langhter awk a si.\nBible relnak hmun (Lectern or ambo) Pathian Bia upat a sinak nih biakinn ah phungchimnak hmun pakhat kha a tlak tein a herh. Khi tikah minung lunghtin cu fawi tein phungchim chungah mah hmun lei ah aa mer kholai.\nPathian miphun hna an i pumhnak u tipilnak in aa thawk. Cu cah biakinn pakhat ah tipil peknak hmun pakhat a um a hau i, tipil in lio biakamnak philhlonak caah tithiang hmun a hau.\nTipilnunnak tharchuah awk caah sual ngaihchihnak a herh. Cucaah sual ngaichihnak langhternak le sualngaihthiamnak hmuhnak hnga caah sualphuannak hmun pakhat a hau.\nHmanung bik ah, Biakinn cu caan donghnak sullam a ngeih awk a si. Pathian inn i vun luh awk ah kutka ri pakhat kan tan a hau. Sualnak vawlei in nunnak thar vawlei ah kan lan tinak a si. Biakinn cu Pathian miphun hna Pa inn lei khualtlawnnak hmelchunhnak pakhat a si i Pa nih “an mitthli vialte a hnawh piaknak hmun a si (Rev 21:4).” Mah ruang zongah hin biakinn cu Pathian fale vialte an inn, hun zungzalmi le mi vialte a dongmi a si awk a si.\nMithiang Aloysius Gonzaga\nPadua khua in Mithiang Anthony\nA Suimilalm Caan in Thlacamnak


Hmunkhat Ei Ti Lo Ding Thingthei Hna – Vaurawng\nHmunkhat Ei Ti Lo Ding Thingthei Hna\nPosted By: vaurawng.com January 10, 2020\nThingthei hi kan ngandamnak caah a tha tuk mi an si . Kan pum nih a herh mi Vitamin zong a kanpe kho tu a si . Asinain a cheu thingthei cu kan ei tu sual ahcun kan caah ral a si kho . A tang lei ah kan van langh ter .\nBanhla le putin (ပူတင္း)\nBanhla le putin(ပူတင္း) hi ei ti ding cu a tha lo. Zeiruang tiahcun rawlrial a that ter lo. Mah hna pahnih ei ti ahcun thluak/kan lu a rih ter . Hngakchia ca hrim ahcun tihnung ngai mi a si . Cu caah mah pahnih hi cu ei ti lo ding in a si khawh chung hrial khawh i zuam ko.\nBa sen le theithu\nBa sen le theithu hang cu ngandamnak caah a tha tuk caah ni fatin din cio a si . Ba sen hang lawng din cu a tha tuk ko nain theithu he na ei ti ahcun rawl rial khawh lonak le paw fahnak a si kho .A chel caan ahcun kal fah/rawh nak a cang kho caah nifatin in cun ei ti awk a si lo.\nCawhnuk le rungtaban\nRungtaban ah Bromelian ( rungtaban ei tik i a hiar mi ) a tel caah a hiar mi le cawhnuk a kaih lonak a si.Na ei ti sual ahcun lufah, pawpi fah , luak , chungthlek bantuk in n aum lai. Hngakchia ca hrim ahcun tih nung tuk mi a si .\nReite le Sangphaw thei\nReite le sangphaw thei kan ei ti a tam ahcun thi sen khal tlawm zawtnak a si kho mi a si . Cu caah nifatin in ei ti awk a si lo.\nBanhla le theikalong\nBanhla le theikalong na ei ti sual ahcun na pawpi ah acid dat chuah a tam lai caah luak chuah , lung mit hna a si kho.\nCawhnuk le theithu\nA caan ah a cheu cu cereal le theithu hang cawh in a ding mi an um. Mah hi ngandamnak caah a tha lo tak mi a si . Theithu hang nih cereal in a dawp khawh mi dat pawl kha a zor ter .Cawhnuk he na cawh ahcun na rawltial khawh nak a zor ter.\nBe the first to comment on "Hmunkhat Ei Ti Lo Ding Thingthei Hna"


Singer Biak Hlei Par le:A hawi le video thar a chuak zoh an dawh bak (+Video) – Onlinenungak\nSinger Biak Hlei Par le:A hawi le video thar a chuak zoh an dawh bak (+Video)\nLaimi nih singer kan i ngeimi hna le minthang gospel singer’s Pawl nih video thar an i chuah tutan video thar an i chuah mi cu laimi tampi nih kan zoh rila lo’Tu nai te lawng ah khan Youtube ah an rak phuanzar mile an upload mi asi caah a zoh rilo mi tampi nan um theuh lai.Mah kong he pehtlai in an video chuah mite hi uar a um hrinhran a ruang cu tutan video an chuah mi ah hin we are chin timi tlangter bak asi caah laimi tampi thinlung cu a hlip hlo ngai video hi an mah halh lo in ka lak mi asi an ka theithiam lai ka zumh ko a tang hi video asi.\nRelchap a duh mi a tang lei:\nHi ca ka hmuh cu ka lau ngaingai!! Nan lau cio ko lai dah! A ruang cu kan ram cu Democracy ram a si cang i thimnak kong ah naihrawng le bang cu kan buai ngaingai. Cu lio ah ralkap nih Aana phun in khuate cheukhat ah zuu an zuarter hna ti cu lau lo awk a ttha lo. Ralkap chan lio ah an rak zuarter hna kha cu zeiti awk a ttha lo. Asinain atu dirhmun in zuu zuarter cu nan khuaruah a hartuk cio ko lai.\nCu lawng hmanh si loin Thing-ahnak Seh (Hand Saw) ngeimi paoh hnahnawhnak an pek hna i an tthihphaih hna. Cu lawng si loin Zahnaktlang chung khuabawi pawl kha an auh hna i nan khua cio i thing-ahnak seh a ngeimi paoh nih nikhat cio in kan thing kan Ahpiak hna seh tiah an ti hna.\nVice President II Henry Van Thio nih Zahnaktlang a tlawng lai ti thawngpang a theih in Van Bawi Lian nih Zahnaktlang chung khua pawl siaherhnak he ralkap nih Zahnaktlang chung khua cheukhat ah zuu an zuarter hna nak kong le Thing-ahnak seh a ngeimi hnahnawhnak an pekmi hna kongah biahalnak rak tuah uh, bawmh rak hal u tiah a ttial. A tanglei ah amah ttialning tein kan van langhter lai.\n“Zahnaktlang Khuakip Sin ah Biacah Pakhat: Vice President 2 Henry Van Thio Zahnaktlang a tlawng lai. Khua kip hruaitu upa hna nih VP2 sinah thil pakhat ( Urgent) in hal ding in ruahnak pek kan duh mi hna a um.\n1. Lungler ralkap nih Zahnaktlang khua cheukhat ah a luan cia mi kum tampi lio in nihin nitiang Zahnaktlang khua cheu khat ah Zuu(OB) an zuar tawn mi hi tuhnu ah ralkap nih an zuar ti nak hnga lo. A tu zong ah an zuar ter hna nak khua an um. An mah ralkap nih Cycle in an vung pek hna. Hi hi VP2 sin ah chuah pi awk asi.\n2.Zahnak tlang khua zeimawzat ah (Hand Saw) Thing Ah Nak Seh a hmang mi an um. Hi Hand Saw a ngei mi pawl hna hi Lungler ralkap nih hnahnawhnak an pek tawn hna. တ ရားဝင် nan si lo caah tlaih khawh nan si an ti hna. Nai ahkhan Zahnaktlang khuakip khuabawi pawl kha ralkap nih an kawh hna i ” nan khuachung cio ah Hand Saw a ngei paoh nih Ralkap Thing-ah ding caah hlawhkhat cio in rak i thawh hna seh, tiah an ti hna. Hi hi a ngai ngai cu Porter (Kuli phurhter btk asi). Cu caah khua mi nih hi hi VP2 sinah nan rak chimh ah a ttha” tiah a ṭial. Source: The Lai post


Ralkap Bu-Lawng Sianginn Ah A Um Mi Hna Minung 1300 Nih Covid-19 An Positive Hna – Chin 11 News\nRalkap Bu-Lawng Sianginn Ah A Um Mi Hna Minung 1300 Nih Covid-19 An Positive Hna\nTulio pulrai zawtnak a si mi Coronavirus nih a den cuahmah ve mi hna Indonesia ram cu an ramchung ralkap pawl Training an pek nak hna (bu-lawng)camp pakhat ah a um mi ralkap minung 1300 nih Covid-19 zawtnak an ngeih cang hna caah hruaitu le an siibawi te pawl lungrethei in an um ko hna.\nJava nitlak lei ah a um mi Indonesia military academy chung ah hin minung 30 hi cu an zualhma ngai hna caah siizung ah lungrethei in zohkhanh lio zong an si hna tiah ralkap bawi Andika Perkasa nih cun a chim. Covi-19 positive a si mi hna chung in minung 991 hi cu ralkap training a kai cuahmah mi an si hna i a dang hi training a petu hna le an chungkhar deuh an si hna tiah an langhter.\nMinung tampi zong an test cuahmah hna lio a si ko nain an result a chuak rih hna lo, cun minung 17 hi an zawtnak dang an ngeih caah hmundang te ah an chiah rih mi hna zong an um rih. Zawtnak an hmuh hmasat bik ning cu hi ti hin a si ve ralkap pawl cu training nak hmun ah an dir hna i cu lio ah cun minung pahnih hi ni linh tuk ruang ah an dirnak hmun bak ah cun an tlu hna.\nCun siibawi te sinah an tlikpi hna i an chek tik hna ah cun Covid-19 positve an rak si cang, cu hnu cun ralkap dang zong thinphang in an um caah an test dih hna i minung 1300 hi an rak positve dih cang hna hi asi. Asinain a voikhat nak an hmuh mi hna minung pahnih kha zeitin dah an poisitve ning a si ti cu an dothlat kho rih lo.


China cozah nih bia dik a phuan cang. Vawlei cung mipi an lung a fak chin lengmang cang ko. Dr. Li Wenliang, cungah thil an rak tuah ning hi a rak fak bak ko hi – Thechinlungnews\nChina cozah nih bia dik a phuan cang. Vawlei cung mipi an lung a fak chin lengmang cang ko. Dr. Li Wenliang, cungah thil an rak tuah ning hi a rak fak bak ko hi\nUSA President Donald Trump nih twitter ah Coronavirus hi Chinavirus tiah a rak ttial mi hi a hman bak ko hi. Coronavirus kong a rak chim hmasa bik mi Dr. Li Wenliang (Whistle-blower) kong cu China cozah nih a phuan cang. Mipi an lung a dam kho bak lo. Lung damter i timh zong ah a fak chin lengmang ko. Mah bantuk in mipi nih an tuar ding mi a duh lo tu cungah China cozah thil tuah mi cu thin a hun thluamah ko. Coronavirus, World Health Organization (WHO) nih “COVID-19” tiah an ti mi nih vawleicung ramkip cu harnak le thinphan thlalou in a kan chia cang i, ram 148 ah mah zawtnak hi a phan cang i, atu hi minung 10028 nih an thi pi cang. Mah zawtnak angeih mi hna hi minung 245000 an phan cang. Mah zawtnak in a dam mi tampi zong um hna hman sehlaw, mah zawtnak ruangah a thi ding mi an tam chin lengmang tiah Scientist pawl nih fiangtein an chim\nChina cozah nawlngeitu Communist Party Central Committee ngan nih cun COVID-19 zawtnak hi a karh lai caah vawleicung hmun kip nih a tuar lai tiah a rak phuan hmasabik tu le mipi sin ah ralrin nak a rak chim hmasa bik tu (Whistle Blower) an ti mi pa Dr. Li Wenliang (34) thinak ruang le Wuhan khualipi ah mah bantuk in zawtnak a karh ning hlethlainak an tuah hnuah thil hman mi, an hmuh mi an chim mi cu, thil hmanlo mi (inappropriate) an rak um ruangah a si tiah zahan ah thawngthanhnak an tuah\nDecember 2019 hram thawk ah Dr. Li Wenliang nih SARS zawtnak bantuk, fawtein mi a that khawh mi cu China ram ah a um tiah Socia Media nih a phuan. China mipi hna cu ralrin tein um ding in a forhfial hna, mah bantuk in mipi sin ah theihterhnak atuah caah Chinese palik pawl nih, bia hman a chim lo mi, Cozah phunglam a doh tu na si an rak ti i, fakpi in hremnak (Repremanded) an tuah. Chinese palik nih bia dik le hman cu mipi sin ah theihter lo in thuh an rak tim mi ruangah atu hi ramkip nih harnak a tawn thluamah cang. A rak thawk cangka tein China cozah nih thatein thawngthannak rak tuah cang seh law mah bantuk dirhmun hi kan phan lai lo.\nDr. Li Wenliang thihnak kong Feb thlaah vawleicungpi nih a theih bak in, mipi cu China cozah cungah an thin hun tuk cang i, fakpi in soisel le thangchiat a si. Chinese mipi nih zalawngtein bia chim khawhnak (Freedom of Expression) an ngeih lo ning le Coronavirus kong an rak theih ko bu in thatein an rak doh lo mi le atu bantuk in vawleicung kip ah harnak kan tawn hnga lo ding. Hubei Province in December-January thla chungah vawleicung ramkip ah Chinese mi hna cu an duh poah in khua an rak tlawng i, Chinese mipi ramkip ah khua an tlawng khawh caah Europe Asia ram ah mah zawtnak hi mi tampi sin ah an chonh thluamah hna ruang ah atu dirhmun hi kan phan mi a si\nChina ram TV Tading lar tuk mi, Cozah ta CCTV nih cun, Central Investigation nih Dr. Li Wenliang thinak kongah Wuhan Palik pawl thil tuah ning cu a dik lo tuk mi thil a si. an thil tuah mi hi pawm har ngai mi a si tiah a chim. Mah lawng si loin Investigators pawl nih cun Dr. Li WenLiang an zohkhennak hmun hma kongah thil dik lo mi a um i, Kum 34 lawng si i, amah hi mino te a si fawn. Covid zawtnak ruangah a thi mi tampi hi kum 60-70-80 bantuk lawngte an si ttung. Mah bantuk in mino tenih mah zawtnak a thi pimi hi lunghrin nak tampi a ngei tiin an chim. Investigators pawl sin ah Dr. Li Wenliang rian ttuanti hoi le nih an chim ning ah cun, Dr. Li Wenliang nunnak khamhnak ding caah fakpi in rian an rak ttuan, natein an ruahnak leng lei in (unwilling to give up) thil zeimawh hi a rak um tiah an chim. Wuhan khuachungah nawlngeitu (Local Authorities) pawl nih palik nih Dr. Li Wenliang cungah thil dik lo tuk mi an tuah mi cu tuah lo (Revoke) ding in an nawl hna.\nMah bantuk thil hna cu palik nih Dr. Li Wenliang cungah an tuah caah, Thil diklo (Wrong) an tuah mi kong ah le a chungkhar sin ah thil diklo an rak tuah ruangah ngaithiamhalnak (Apologize) an rak tuah. Mah bantuk in thil diklo Dr. Li Wenliang cungah an rak tuah ruangah Dy Director of Rhongnan Road Polic Station cu, Admistrative Depaartment lei in officer duty pawl hna cu fakpi in an ram chim hrim hna. Dr. Wenliang a thi cang tiah cozah tading nih thawngthannak a rak tuah hnuah le The Wuhan Central Hospital an rak phuan hnuah, atu hi zohkhenhnak tangah a um lio a si tiah an ti than (He was undergoing emergency treatment). Vawleicungpi nih Dr. Li Wenliang cu mi raltha Sibawi, Bia hman chimtu, (Hero Doctor who tell the truth) tiin a theih peng cang lai. Amah Dr. Li Wenliang hi Ophthalmologis a si i. Oct 12, 1986 ah a chuak. Feb 7.2020 ah Covid-19 zawtnak ruangah anupi fa a poi lio mi cu a thitak .\nDr. Le Wenliang nih December hramthawk hrawngah kum 2002 bantuk in zawtnak ttih nung tuk mi a chuah lai tiah a rak chim mi cu Chinese official pawl nih bia (Supress) loin rak um seh law, atu bantuk in vawlei cung ramkip ah ttihnak le harnak vialte kan tawn hnga lo ding. Dr. Wenliang a rak chim ning bantuk in China cozah nih mah zawtnak hi rak zohkhen cang hna seh, atu bantuk in thil a cang lo ding tiin China tading Business News Website nih a ttial\nWuhan khualipi ah Coronavirus a rak thawk lio te ah khan, US center for desease Control and Prevention rian ttuantu pawl nih January 8 ah khan China an va tlawng i, natein Chinese official pawl nih thatein an rak chim duh hna lo i, natein mah zawtnak hi thup khawh a si ti lo caah January 20 in Wuhan khualipi, minung 11 million umnak cu Lockdown rak tuah a si. Natein lockdown an rak tuah hlan ah Wuhan khualipi ah um mi mi tampi cu vawlei hmunkip ah khual tlawn in an rak kal cang caah atu dirhmun hi kan phan mi a si.\nBe the first to comment on "China cozah nih bia dik a phuan cang. Vawlei cung mipi an lung a fak chin lengmang cang ko. Dr. Li Wenliang, cungah thil an rak tuah ning hi a rak fak bak ko hi"